Beograd: Turski jezik kao fakultativni u najprestižnijoj gimnaziji u Srbiji\nObrazovanje, Kultura i Umjetnost\nSporazumom su dogovoreni okviri za izvođenje nastave turskog jezika kao fakultativnog predmeta u jednoj od najstarijih i najuglednijih škola u Srbiji\nSenita Sehercehajic | 15.10.2021\nFoto: Institut "Yunus Emre" u Beogradu\nPredstavnici Turskog kulturnog instituta "Yunus Emre" u Beogradu i Filološke gimnazije Beograd potpisali su sporazum o saradnji u oblasti turskog jezika, kulture i umetnosti, javlja Anadolu Agency (AA).\nSporazumom su dogovoreni okviri za izvođenje nastave turskog jezika kao fakultativnog predmeta u jednoj od najstarijih i najuglednijih škola u Srbiji, ali i organizovanje zajedničkih naučno-kulturnih aktivnosti, kao što su konferencije, seminari i izložbe, saopšteno je iz Instituta "Yunus Emre".\nProtokol su u ime dve ustanove potpisale su direktorka Filološke gimnazije Beograd Dragana Ćećez Iljukić i direktorka Instituta "Yunus Emre" u Beogradu Ajšenur Kandemir.\n"Turska se 2020. godine prema statistikama učenja stranih jezika našla na 5. mestu. Za nas je to veoma dragoceno i važno, jer učenje novog jezika znači spajanje sa novom kulturom. Institut 'Yunus Emre' kurseve turskog jezika vidi kao sredstvo za upoznavanje različitih kultura, predstavljanje turske kulture i upoznavanje sa drugima", rekla je Kandemir.\nDirektorka Filološke gimnazije Beograd Dragana Ćećez Iljukić izjavila je kako je ovaj sporazum veoma značajan za školu.\n"Filološka gimnazija sa zadovoljstvom pravi još jedan most prema istoku tako što uvodi turski jezik kao 15. po redu u vidu fakultativne nastave. To je veoma značajno budući da je Filološka gimnazija škola od nacionalnog interesa za Republiku Srbiju. Ovo je odlična prilika da se naša deca susretnu sa novim jezikom i kulturom u neposrednoj nastavi", rekla je Ćećez Iljukić.\nUčenici su iskazali veliko interesovanje za turski jezik, a planirano je da nastava počne već sledeće nedelje.\nFilološka gimnazija Beograd Institt Yunus Emre Beograd Sporazum učenje turskog jezika


Još 50.000 doza vakcine „Sputnjik Ve“ stiglo u Srbiju /video, foto/ - Sputnjik Srbija\n© Foto : Ministarstvo za inovacije i tehnološki razvoj/Ustupljeno Sputnjiku\n08:14 22.02.2021 (osveženo 08:41 22.02.2021) Preuzmite kraći link\nNovi kontingent od 50.000 doza ruske vakcine "Sputnjik Ve" stigao je jutros u Srbiju, na beogradski aerodrom „Nikola Tesla“.\n„Radi se o prvoj komponenti ove vakcine sa kojom će moći da bude vakcinisano 50.000 ljudi”, rekao je ministar za inovacije i tehnološki razvoj Nenad Popović.\nOn je naveo da su vakcine stigle iz fabrike „Biokad“ u Sankt Peterburgu, gde je pre dva meseca, u prisustvu ruskog državnog vrha, pokrenuta linija za proizvodnju vakcine „Sputnjik Ve“.\n„Srbija je i dalje jedina zemlja u Evropi za koju su ruske vlasti odobrile isporuku značajnije količine vakcina. To govori o odnosu koji Rusija ima prema svojoj srpskoj braći. U Rusiji se sa pažnjom i pohvalama prati proces vakcinacije u Srbiji koji se sprovodi pod rukovodstvom predsednika Vučića“, rekao je Popović.\nRuske vakcine stigle su jutros oko 8 sati\n„Ugovorili smo nabavku dva miliona vakcina iz Rusije. Očekujem da do kraja marta odnosno tokom prve polovine aprila sva ugovorena količina vakcina bude isporučena Srbiji“, rekao je Popović.\nMinistar je istakao da će vakcine koje su jutros stigle u Beograd odmah biti dopremljene Institutu Torlak, odakle će biti distribuirane na punktove za vakcinaciju širom Srbije.\nPripreme na moskovskom aerodromu\nPodsetimo, poslednja isporuka ruske vakcine Srbiji bila je 9. februara kada je na aerodrom Nikola Tesla iz Rusije stigla treća partija od 50.000 doza te vakcine.\nSrbija, Sputnjik Ve


Kruševački socijalisti obeležili 26 godina od osnivanja SPS-a - KruševacGrad\nKruševački socijalisti obeležili 26 godina od osnivanja SPS-a\nPrijemom u prostorijama Stranke, gradski odbor Socijalističke partije Srbije obeležio je godišnjicu osnivanja\nU prisustvu velikog broja članova i simpatizera, skup je započeo minutom ćutanja za one koji su, kako je rekao predsednik kruševačkih socijalista, Vladimir Tasić, učestvovali u osnivanju i razvoju partije, a danas nisu među živima.\n–Pre 26 godina u Sava centru u Beogradu, održan je osnivački kongres SPS-a, jer je tadašnja jedina stranka, Savez komunista, odlučio da se, na pragu 21. veka transformiše i u Srbiju uvede višestranačje. Već tada, 1990. godine, SPS je bila najveća politička partija na području Balkana – rekao je u svom pozdravnom govoru Tasić, podsetivši da je Socijalistička partija Srbije imala oko 600 hiljada članova, da je prošla turbulentna vremena u kojima je bila i na vlasti, sama ili u koaliciji, ali i osam godina u opoziciji.\n–Mnogi su nam predviđali nestanak sa političke scene Srbije, proganjani smo i satanizovani i mnogi su nas videli na istorijskom smetlištu, ali Socijalistička partija Srbije je žilav politički organizam koji je Srbiji potreban. Bio je potreban i 1990. godine, a danas je možda i potrebniji nego tada – poručio je prvi čovek kruševačkih socijalista, dodajući da su građani, oni koji su verovali u socijalistički program pravde, pomogli da stranka opstane kao jedan od najznačajnijih političkih činilaca u Srbiji.\nOcenjujući da su u poslednjih nekoliko meseci, zbog političkih okolnosti socijalisti malo „poklekli“ i skrenuli fokus sa suštine svog programa utemeljenog 1990. i reformisanog u kasnijim godinama, ali da se nisu umorili od političkog delovanja, Tasić je poručio da njima pripada briga o budućnosti Srbije.\n-Mi smo snaga koja će umeti i u budućnosti da vodi i partiju i državu jer nema realno ni političke zrelosti ni političke snage u bilo kojoj drugoj stranci, a posebno kada je reč o kadrovskoj strukturi, koja može da nam bude partner u vođenju državnih interesa.\nNaglasivši i da oni koji su se okupili oko programa SPS-a nemaju nikakve privatne interese, te da su njihov jedini nteres bolji život svih, Tasić je poželeo mladima u SPS-u da u budućnosti uspešno nastave da vode stranku i ostvaruju njen program jer je, kako je rekao, to potrebno građanima Srbije.\nGodišnjica osnivanja Stranke bila je prilika i da se, prvi put nakon predizborne kampanje, javnosti predstavi i novosnovani ženski hor ART Kluba SPS-a koji je formirao Forum žena ove stranke.\nNa repertoaru koji je počeo izvođenjem pesme „Tamo daleko“, našle su se poznate melodije Grčke, Rusije, Makedonije, a potom i stari šlageri uz koje su socijalisti u vedroj atmosferi proslavili stranački rođendan.\nRade Nikić kaže:\n16. jula 2016. u 16:10\nProistekli iz komunističke partije koja je kao i svuda u svetu prošlost, vi crveni ste istorijska greška i najveća sramota Srpskog naroda. Vi i državni interesi? Sve što je Srbija gradila dva veka svoje istorije spiskali ste i rastočili za svega deset godina štetočinske politike. Gde vam je diktator Milošević? Šta kažete o političkim ubistvima iza kojih ste stajali i on i neki od vas?\n1 thought on “Kruševački socijalisti obeležili 26 godina od osnivanja SPS-a”\n19.09.2021 0 282\n03.09.2021 1 391\n19.07.2021 0 371\n16.07.2021 0 883\n19.05.2021 0 166\n12.04.2021 0 295\n28. oktobra 2021., 23:06


"Stolica razdora" - BIGportal.ba\n9 Aprila, 2021 9 Aprila, 2021 03615\nItalijanski premijer Mario Dragi optužio turskog predsednika Redžepa Taipa Erdogana da je hteo da ponizi predsednicu Evropske komisije Ursulu fon der Lejen.\nDragi je tim povodom rekao da treba biti otvoren s “diktatorima”, što je izazvalo osude iz Ankare, javlja Rojters.\nErdogan je u utorak u Ankari primio predsednicu EK Ursulu fon der Lejen i predsednika Evropskog savta Šarla Mišela, a na snimci s početka toga sastanka vidi se da je Mišelu namenjena stolaca odmah do Erdogana, dok je Fon der Lejen morala da sedne na obližnji kauč sa strane, navodi britanska agencija.\n“Apsolutno se ne slažem s Erdoganovim poanšanjem prema predsednici Fon der Lajen… Mislim da to nije bilo prikladno ponašanje i bilo mi je jako žao zbog ponižavanja koje je Fon der Lajen morala da pretrpi”, rekao je Dragi novinarima.\n“U vezi s tim, nazovimo ih to što jesu – diktatorima – s kojima se ipak mora koordinirati, mora se biti otvoren kada se izražavaju drugačija gledišta i mišljenja”, poručio je šef italijanske vlade.\nTursko ministarstvo spoljnih poslova je zbog Dragijeve izjave pozvalo italijanskog ambasadora u Ankari, a šef dilomatije Mevlut Čavušoglu oštro je kritigovao izjavu italijanskog premijera.\n“Snažno osuđujemo neprihvatljiv, populistički govor imenovanog italijanskog premijera Dragija i njegove ružne i neumerene komentare u vezi našeg izabranog predsednika”, objavio je Čavušoglu na Tviteru.\nČavušoglu je ranije u četvrtak naveo kako je Erdogan primio šeficu Evropske komisije Ursulu fon der Lajen u skladu sa “zahtevima i predlozima Evropske unije ” i odbacio kritike da je Ankara ponizila čelnicu EK.\nUbijen jedan od najbogatijih Britanaca\nSAD: Jedna osoba ubijena, šest ranjeno\nU dvije lavine na francuskim Alpima stradalo sedam osoba\nOvo nije viđeno od Drugog svetskog rata: U Drač stigla vojna oprema SAD\nBajden povećao godišnju kvotu za izbeglice na 62.500, Trampova je bila 15.000\nPetrušev izlazi na NBA draft\nIvanišević: Taj čovek mi je uništio život, nisam mogao da spavam zbog njega\nZeljka 4 Maja, 2021 5 Maja, 2021\nIzlazimo li iz najgoreg talasa korone: Za nešto više od dva mjeseca zaraza odnijela 1.137 života, bolnice bile pred kolapsom\nBil i Melinda Gejts: Zakazao joj prvi izlazak – “za dvije nedjelje”\nEntoni Hopkins, po svemu sudeći, nije trebalo da dobije Oskara\nMaja Šuput sa suprugom i sinom uživa u Rovinju: Blumov prvi odmor\nUskoro autobiografija slavne pjevačice: Neda Ukraden o porodici, pjesmama, karijeri\n8 Maja, 2021 8 Maja, 2021 0\nBombaški napad na školu u Kabulu, 55 mrtvih i više od 150 ranjenih


Ministarstvo lokalne uprave najavilo je da će od ponedeljka biti otvoreni ugositeljski objekti i tržni centri uz poštovanje strogih antikovid mera, prenosi Koha.\nDo sada vakcinisano 15.000 građana iz srpskih sredina na KiM\nNa tri izdvojena punkta u Raški, Kuršumliji i Bujanovcu zaključno sa današnjim danom, protiv virusa kovid-19 vakcinisano je 15.000 građana iz srpskih sredina na Kosovu.\nPredsednik Srbije Aleksandar Vučić sastao se danas sa ambasadorima zemalja Kvinte.\nSelaković i Slucki: Prijateljstvo i bliskost Srbije i Rusije\nMinistar spoljnih poslova Srbije Nikola Selaković i predsednik Odbora za međunarodne poslove Državne dume Federalne skupštine Rusije Leonid Slucki istakli su danas u razgovoru tradicionalno prijateljstvo i partnerstvo dve države i naroda, kao i obostranu spremnost za produbljivanje saradnje u svim oblastima.\nJoksimović: Dobra politička i ekonomska saradnja Srbije i Turske\nMinistar za evropske integracije Jadranka Joksimović razgovarala je danas sa novoimenovanim ambasadorom Turske u Beogradu Hamijem Aksojem o bilateralnim odnosima, Zapadnom Balkanu i procesu evropskih integracija.\nSelaković u Rusiji sa Sluckim: Sve stranke u ruskoj Dumi protiv nezavisnosti tzv. Kosova\nKon: Cilj-što pre do tri i po miliona potpuno vakcinisanih


ovi su gori od jezde i dafine\nNOVI REKORD BITKOINA Sledeći cilj je 25.000 dolara, sve izvesnija trka sa zlatom\nBITKOIN PREŠAO 28.000 DOLARA Teoretski sada je 11. najveća kompanija na svetu, veća i od najvećih banaka\nANALITIČARI OČEKUJU NASTAVAK RASTA BITKOINA JP Morgan: U prednosti je, jer se bolje takmiči sa zlatom\nPRVI KORAK KA REŠENJU PROBLEMA FRILENSERA Udruženje radnika na internetu sutra sa premijerkom Brnabić\nDigitalna valuta osvojila je čitav svet, a nedavno je dostigla enormnu vrednost od 20.000 dolara za 1 bitkoin. Posle stroglavog pada od 30%, ponovo se uzdigla i dodatno zaintrigirala svet. U "Blicovom" kratkom video-snimku otkrivamo vam sve ono što niste znali o misterioznoj valuti budućnosti:\nPredstavnici Udruženja radnika na internetu pozvani su sutra na sastanak u Vladu Srbije, potvrđeno je za Tanjug u kabinetu predsednice Vlade Srbije.\nDONETA VAŽNA ODLUKA O PENZIJAMA Kazneni poeni više ne važe za ove radnike i oni će primati punu penziju od ovog meseca\nVAKCINA, PA NA PUTOVANJE? Evo šta o tome misli Svetska zdravstvena organizacija\nVanredni odbor Svetske zdravstvene organizacije (WHO) u petak je državama savetovao da ne uslovljavaju međunarodna putovanja dokazima o vakcinaciji ili imunitetu.\nU Srbiji ima oko 1,7 miliona penzionera. Prema najnovijim dostupnim podacima iz marta ove godine najviše penzionera (21,6 odsto odnosno 369.393 naših najstarijih građana) svakog meseca dobije penziju u iznosu od 10.000 dinara do 15.000 dinara.\nSAZNAJEMO Krenulo je ZAPOŠLJAVANJE U JAVNOM SEKTORU, sada će svako novo radno mesto biti pod lupom! Evo šta to znači\nZapošljavanje u javnom sektoru je od 1. januara odmrznuto, ali će svaki novi radnik morati pod lupu Miistarstva finansija jer je ono sada krovna institucija koja proverava da li javna preduzeće ili državna uprava i u svojim finansijskim konstrukcijama, imaju pokriće za novozaposlene, saznaje “Blic Biznis”.\n"DIGITALNA SRBIJA" PREDSTAVILA PRVI IZVEŠTAJ O DOMAĆIM STARTAPOVIMA Kompletan uvid krajem oktobra\nInicijativa "Digitalna Srbija" premijerno je predstavila prvi sveobuhvatni izveštaj o stanju domaćeg startap ekosistema učesnicima regionalne konferencije Heapcon, održane 26. i 27. septembra u Beogradu. Predstavnici ove neprofitne organizacije dali su prvi uvid u rezultate softverskim inženjerima i drugim digitalnim stručnjacima okupljenim na konferenciji, kako bi se prikupili dodatni komentari, dok će kompletan izveštaj biti dostupan krajem oktobra.


Stoltenberg pozvao na pomirenje u regionu - Argumenti\nNaslovna Region Stoltenberg pozvao na pomirenje u regionu\nStoltenberg pozvao na pomirenje u regionu\nGeneralni sekretar NATO Jens Stoltenberg izjavio je da Alijansa potpuno poštuje politiku vojne neutralnosti Srbije.\nStoltenberg je u intervjuu za podgoričku Pobjedu rekao da Srbija kao suverena nacija ima pravo da bira svoj put, a da je NATO posvećen izgradnji snažnog partnerstva sa njom.\nNa pitanje kako vidi retoriku predsjednika Srbije Aleksandra Vučića, Stoltenberg je odgovorio da ima redovan dijalog sa predsjednikom Vučićem i ostalim liderima u regionu.\n– Suočavamo se sa zajedničkim bezbjednosnim izazovima i partnerstvo sa NATO može donijeti stvarne koristi Srbiji i njenim građanima, ali i širem regionu – rekao je Stoltenberg.\nPodsjetio je da je 2020. obilježeno 15 godina od kada je Srbija potpisnica NATO Partnerstva za mir.\nStoltenberg ističe da NATO radi sa Srbijom na reformi bezbjednosnih snaga i institucija i da obučava srpske oficire za učešće u međunarodnim mirovnim vježbama.\nPodsjetio je da je Srbija je radila sa NATO na obuci iračkih vojnih ljekara i da je prije samo nekoliko godina bila domaćin najveće NATO vježbe za vanredne situacije, čiji je cilj bio bolja priprema za suočavanje sa prirodnim katastrofama, kao što su poplave i šumski požari.\n– Tako da je naša saradnja donijela stvarne koristi i radujem se našem nastavku partnerstva – istakao je Stoltenberg.\nNa pitanje šta vidi kao veći bezbjednosni izazov regiona – stanje u BiH ili status kvo na KiM i nedostatak napretka u dijalogu Beograda i Prištine, Stoltenberg je odgovorio da će NATO nastaviti da promoviše stabilnost, bezbjednost i saradnju u regionu, uključujući i svakodnevni rad misije KFOR-a na KiM pod mandatom UN i kancelarija Alijanse u Sarajevu i Beogradu.\nNaglasio je da saradnja sa Evropskom unijom ostaje za NATO saradnja od suštinskog značaja i da će Alijansa nastaviti da radi zajedno sa Unijom na očuvanju stabilnosti i podršci reformama.\nKada je riječ o BiH, Stoltenberg je ocijenio da su njene jedinstvene strukture važne za stabilnost zemlje, posebno Oružane snage.\nOn smatra da će svaki pokušaj slabljenja institucija na državnom nivou samo narušiti bezbjednost Bosne i Hercegovine i imati negativne posljedice po njenu ekonomiju i regionalnu stabilnost.\n– Dakle, potpuno smo posvećeni nastavku podrške svim naporima da se promovišu reforme i da se obezbijedi efikasno funkcionisanje državnih institucija – rekao je Stoltenberg.\nPozvao je političke lidere da rade konstruktivno i da, kako je naveo, “pokažu političku volju za dobrobit svih u Bosni i Hercegovini u unapređenju evroatlantskih aspiracija”.\nNa pitanje da li NATO ima mehanizme za sprečavanje dodatnih tenzija, osim kroz misiju KFOR-a i kroz saradnju sa Oružanim snagama u BiH, Stoltenberg je odgovorio da je NATO jedini transatlantski forum za konsultacije i odluke o svim pitanjima koja utiču na našu zajedničku bezbjednost.\n– Upravljanje krizama jeste i biće jedan od naših osnovnih zadataka. Bezbjednost i stabilnost na zapadnom Balkanu su važni za NATO – naglasio je Stoltenberg.\nNaveo je da Alijansa budućnost regiona vidi u evroatlantskoj saradnji i integraciji za one koji to žele i da je odlučna da pomogne zemljama regiona da sprovedu reforme za dobrobit njihovih građana.\nDodao je da to nije lak put i da zahtijeva stvarnu posvećenost i stvarni napredak u reformama i pomirenju, ali da je moguć, što su, prema njegovoj ocjeni, pokazale Crna Gora i Sjeverna Makedonija.\nPozvao je sve lidere u regionu da pokažu posvećenost reformama i pomirenju i dodao da je to ključno za konsolidaciju stabilnosti u regionu.\nNa pitanje da li Rusija vrši negativan uticaj na Crnu Goru preko Srpske pravoslavne crkve i da li je to hibridni uticaj protiv koga se NATO bori, Stoltenberg je odgovorio da ne može da komentariše to konkretno unutrašnje pitanje, ali je rekao da NATO poziva Rusiju da igra konstruktivnu ulogu na zapadnom Balkanu.\nGeneralni sekretar NATO, međutim, smatra da Rusija redovno radi suprotno i da su Rusija i Kina zajedno radile u UN da bi, kako tvrdi, potkopale napore međunarodne zajednice da obnovi misiju EU Altea u BiH.


Pogled na deo zapadnog Mosula, Iraj, 29. maj 2017. (REUTERS/Alkis Konstantinidis - RTX381TN)\nIračke paramilitarne snage, koje kontroliše vlada, napredovale su u ponedeljak ka ključnom gradu koji se nalazi iza Mosula i koji kontroliše grupa Islamska država, stežući stisak oko grupe gradova i sela u blizini sirijske granice, saopštili su zvaničnici.\nIrak, koga podržava međunarodna koalicija predvođena SAD, prošlog oktobra započeo je široku ofanzivu sa ciljem zauzimanja Mosula i okolnih oblasti, u kojoj učestvuju različiti rodovi vojske, policija i paravojne formacije. Istočna polovina proglašena je oslobođenom u januaru, a pritisak na istočni deo grada, odvojen rekom Tigrom, počeo je narednog meseca.\nPrema šiitskom zakonodavcu Karimu Al-Nuri, snage koje čine pretežno mobilisani šiiti nastoje da potisnu militante IS-a iz centra strategijskog grada Baej, zapadno od Mosula, u blizini granice sa Sirijom. Al-Nuri je rekao da su okolna sela već preuzeta od IS-a.\nKada Baej padne, rekao je on za Asošijeted pres, borba sa IS-om će se pomeriti na sirijsku granicu. Nije dalje obrazlagao.\n"Baej je strategijski grad za Daeš, pošto je poslednja linija snabdevanja" koja povezuje IS sa Sirijom, rekao je šeik Sami al-Masudi, lider PMF-a, nazivajući IS arapskim akrinonom.\n"Jednom kada dođemo do granice, podićićemo barikade i iskopati rov kako bi izbacili iz šina njihovo kretanje", dodao je.\nHašim ak Musavi, lider Hezbolah milicije al-Nuđaba, koja je takođe deo PMF-a, kaže da su trupe spremne da uđu u sirijske teritorije, ali da je za to potrebna dozvola iračke vlade.\nPMF, koga podržava Iran i koji je poznat i pod arapskim imenom Hašed al-Šabi, široko je operisao od oktobra u pustinji zapadno od Mosula, pokušavajući da preseče linije snabdevanja IS-a.\nU Mosulu, iračke snage započele su novu ofanzivu kako bi istertale militante IS-a iz preostalih džepova teritorije koje militanti još uvek držve u Starom gradu, u zapadnoj polovini Mosula. Uporište IS-a u Mosulu smanjen je na tek delić naselja u i oko Starog grada, gde se očekuje da će uske ulice i gusto naseljeno civilno stanovništvo učiniti borbe komplikovanima.\nDrugi najveći grad u Iraku, Mosul, pao je u ruke IS-a leta 2014, kada su militanti preplavili veći deo severa zemlje i centralne oblasti. Nedeljama kasnije, lider ekstremističke grubie sunita, Abu Bakr al-Bagdadi, najavio je sa propovedaonice mosulske džamije osnivanje samozvanog kalifata u Iraku i Siriji.


Odlične odnose CG i Bugarske treba oplemeniti snažnijom ekonomskom saradnjom | Kodex.ME\n03. 09. 2018 - 17:03 Autor: Kodex\n„Bugarska je sve vrijeme naših evropskih i evroatlantskih integracija bila uz nas, vjerovala u našu ambiciju i u naše mogućnosti, pružala konkretnu političku i svaku drugu podršku – zbog toga smo mi danas saveznici u NATO-u i veoma pouzdani partneri u procesu evropskih integracija Crne Gore“, rekao je premijer Duško Marković.\n„Na svim nivoima predstavnici Bugarske podržavali su od samog početka Crnu Goru. Jedna smo od prvih država koja je učinila sve što je moguće jer smo uvjereni da Crna Gora poslije ulaska u NATO mora na najbrži mogići način ući u Evropsku uniju“, rekao je premijer Borisov dodajući da će Bugarska i ubuduće podržavati našu zemlju kao i Makedoniju i Abaniju kada budu pokrenule evropske integracije.\nPremijer Borisov je rekao da smatra važnim ubrzati proces integracija u razdoblju prije evropskih izbora jer će tada „posljednja stvar na koju će misliti biti Zapadni Balkan“.\n„Predsjednik Borisov i njegova vlada su bili odlučujuće važni za održavanje samita EU-ZB u Sofiji nakon 15 godina koji je dao jasnu evropsku perspektivzu Zapadnog Balkana. Napori predsjednika Borisova su rezultitrali usvajanjem političke deklaracije koja je zemljama Zapadnog Balkana, kandidatima za članstvo u EU, dala jasnu evropsku perspektivu. Zahvaljujući Bugarskoj i predsjedniku Borisovu smo najozbiljnije smo pokrenuli priću o regonalnom infrastrukturnom povezivanju koja je važna za ekonomski napredak regiona i bolji život naših građana u cijelom regionu i cjelini i u svakoj zemlji. U Deklaraciji Samita u Sofiji je ušla je i Jadransko-jonska cesta kao projekat koji će podržatui Evropska unija. To se desilo isključivo zahvaljujući opredjeljenju predsjednika Borisova iza kojeg je on stao na ekonomskom forumu koji je organizovala EBRD u Londonu“, rekao je premijer Duško Marković.


Prvobitno uzrokovan problemima u lancu snabdevanja i nedostatkom radne snage zbog pandemije, nestašica se pogoršala u Sjedinjenim Američkim Državama. Predsednik Džo Bajden najavio je u sredu uspostavljanje vazdušne linije i korišćenje zakona iz Hladnog rata kako bi se pokušao rešiti nedostatak mleka za bebe u Sjedinjenim Američkim Državama, koji je postao politička glavobolja za njihovu administraciju, prenosi francuski BFMTV.\nMinistarstvo odbrane „koristiće svoje ugovore sa komercijalnim kargo avio-kompanijama, kao što je to činilo tokom prvih meseci pandemije Covida, za transport proizvoda iz fabrika u inostranstvu“ koji ispunjavaju standarde američke bezbednosti, navodi se u saopštenju Bele kuće.\nOvaj projekat, nazvan „Operation Fly Formula“ („operacija let mleka u prahu“), „ubrzaće uvoz i distribuciju mleka za bebe“, pružajući podršku „proizvođačima koji nastavljaju da povećavaju svoju proizvodnju“, dodala je ona. Džo Bajden je takođe apelovao na „Zakon o odbrambenoj proizvodnji“, tekst nasleđen iz hladnog rata, kako bi se od proizvođača sastojaka neophodnih za proizvodnju mleka za bebe zahtevalo da proizvođači ove osnovne robe prioritetno isporučuju roditeljima mlađe dece.\n„Traženje od kompanija da daju prioritet i dodele (svoje resurse) proizvodnji ključnih sastojaka mleka za bebe olakšaće povećanje proizvodnje i ubrzati lance snabdijevanja“, navodi se u saopštenju Bele kuće. Prvobitno uzrokovan problemima u lancu snabdevanja i nedostatkom radne snage zbog pandemije, nestašica mleka za bebe se pogoršala kada je u februaru zatvorena fabrika Abbott u Mičigenu, nakon povlačenja proizvoda za koje se sumnjalo da je uzrokovalo smrt dve bebe.\nSituacija se pretvorila u političku krizu za Bajdenovu administraciju, kritikovanu zbog svoje akcije koja se smatra prekasnom.\nTagovi: mleko za bebe - SAD


Janjić: Crkva pretvorena u smetlište - toliko o toleranciji - MediaSfera\nOn je podsetio da je od 2004. godine kada je crkva Sv.Jovana Preteće teško oštećena do danas, kosovske vlasti nisu učinile ništa da ovaj objekat stave pod zaštitu i obnove.\n„Još jedna srpska pravoslavna crkva na Kosovu iz 1932. godine, sagrađena na istorijskoj lokaciji srpske srednjovekovne crkve, teško je oštećena od strane kosovsko-albanskih ekstremista tokom nereda 2004. godine“, napisao je iguman Sava Janjić.\n„Od tada kosovske vlasti nikada nisu dozvolile njenu obnovu“, naveo je on i dodao da su lokalni kosovski Albanci crkvu u Samodrežu pretvorili u smetlište i javni toalet za lokalnu albansku školu.\n„Toliko o verskoj i etničkoj toleranciji na Kosovu“, poručio je iguman Sava Janjić i istakao da međunarodno posredovanje u obnovi i zaštiti crkve do sada nije pomoglo.\nSava Janjić je podsetio i na uništeni pravoslavni manastir Dolac iz 14. veka, koji je do danas devastiran, kao i desetine drugih svetinja SPC na Kosovu, dok lokalni političari tvrde da je Kosovo „raj verske tolerancije“.\nSava Janjić je podsetio i na uništeni pravoslavni manastir Dolac iz 14. veka, koji je do danas devastiran, kao i desetine drugih svetinja SPC na Kosovu, dok lokalni političari tvrde da je Kosovo „raj verske tolerancije“


Air Serbia ostala bez novih aviona: Šansa za Montenegro Airlines? – Bankar.me\nJanuary 15, 2019 AVIO SAOBRAĆAJ, REGION, SVE VIJESTI Leave a comment\nNovi avioni koje je Air Sebia trebalo da počne dobijati počev od novembra 2018. godine, trebalo je da do 2020. u potpunosti zamijene postojeću flotu srbijanskog nacionalnog prevoznika, a koju čine stariji i većinom iznajmljeni avioni tipa „Airbus“ A-319 i A-320. To se, međutim, neće dogoditi jer je Etihad, koji se i sam u posljednje dvije godine nosi sa velikim ekonomskim teškoćama, odustao od te porudžbine. To je zvanično pokazala i knjiga narudžbi koju je renomirani francuski proizvođač vazduhoplova „Airbus Industries“ objavio pred novogodišnje praznike.\nAir Serbia, umjesto da dobije daleko najmoderniju i ekonomski najefikasniju flotu od svih prevoznika u regionu bivše Jugoslavije, ostaje sa starim avionima, a što indirektno može uticati i na crnogorskog nacionalnog avioprevoznika Montenegro Airlines (MA).\nZa MA je Air Serbia, jedini konkurent za oba prevoznika na vrlo značajnim i najprofitabilnijim linijama iz Tivta i Podgorice za Beograd i obrnuto, na kojima se godišnje preveze više od pola miliona putnika. Pošto Air Serbia neće biti u situaciji da tokom ljetnjih gužvi putnicima ponudi nove moderne avione većeg kapaciteta kakvu su A-320neo, te da ta kompanija i sada za Podgoricu i Tivat najčešće leti dotrajalim i sporim turboelisnim avionima tipa ATR-72 koji su mnogo sporiji i neudobniji od MA-ovih „Embraera E-195“, moguće je da cnogorska aviokompanija iz ovakvog nepovoljnog razvoja situacije na relaciji Air Serbia-Etihad izvuče i neplanirani benefit za sebe.\nTo u vid pojačanja svog udjela u ukupnom broju prevezenih avio-putnika na redovnim linijama između Crne Gore i Srbije.\nPOJMOVIAir Serbia Air Serbia - Etihad avion Montenegroairlines Montenegroairlines\nPrevious Rakčević: Ukoliko bude prihvaćena naša ponuda krećemo u oporavak Instituta Igalo\nSljedeći Sobe bijesa – novi hit među zaposlenima po svijetu (video)


Justin Timberlake glumi u filmu "Trouble with the Curve" Prolog\nJustin Timberlake glumi u filmu "Trouble with the Curve"\nJustin Timberlake snima novi film. Od scenariste Randy-ja Brown-a stiže nam ostvarenje pod nazivom “Trouble with the Curve” u kome će glumačka legenda Clint Eastwood igrati skauta za bejzbol koji je izgubio vid, baš u trenutku kada su on i njegova kćerka (Amy Adams) krenuli na put da provere jednog od mladića, budućih talenata.\nJustin Timberlake će u ovom ostvarenju igrati lik Johnny-ja Flanagan-a, nekadašnjeg igrača koji je postao skaut i u koga se Adams-ova zaljubljuje. U filmu se pojavljuje još i Matthew Lillard, kao protivnični bejzol skaut.\n“Trouble with the Curve” će imati premijeru 28. septembra ove godine.\nAuto Mr. Beana prodat za 11 miliona evra


SLOBODNA TRGOVINA Kosovo ukinulo carine na uvoz bh. mlijeka i mliječnih proizvoda – poslovni-global.ba\nSLOBODNA TRGOVINA Kosovo ukinulo carine na uvoz bh. mlijeka i mliječnih proizvoda\n– Vlada Kosova ukinula je i posljednje zaštitne mjere za BiH, na izvoz mlijeka i mliječnih proizvoda na Kosovo, čime su uvaženi naši napori da se ovaj problem riješi sukladno principima slobodne trgovine – izjavio je danas ministar vanjske trgovine i ekonomskih odnosa BiH Mirko Šarović.\nOdluka o ukidanju mjera ima velik značaj za mliječnu industriju u Bosni i Hercegovini, jer tržište Kosova predstavlja jedno od najznačajnijih tržišta za izvoz mlijeka i mliječnih proizvoda iz BiH.\n– Carine na izvoz mlijeka, našim izvoznicima više se ne naplaćuju – ističe ministar Šarović, pojašnjavajući kako je ukidanje ranije donesenih, spornih mjera od strane Prištine, rezultat zajedničkoga rada zemalja CEFTA-e i ministarskog sastanka, koji je prethodno održan u Beogradu, a na kojem su, osim ministra Šarovića, sudjelovali i ministar trgovine, turizma i telekomunikacija Republike Srbije Rasim Ljajić, ministar poljoprivrede, šumarstva i vodoprivrede Makedonije Ljupče Nikolovski i šef Direktorata za regionalnu suradnju Ministarstva ekonomije Crne Gore Goran Šćepanović.\nPodsjećamo, nakon ovog sastanka Vlada Kosova je najprije djelimice ukinula prethodno donesene zaštitne mjere na uvoz određenih vrsta voća, povrća i kukuruza, nakon čega su zemlje CEFTA-e zatražile potpuno ukidanje svih mjera, ocjenjujući ih kao štetne za CEFTA-u, kao zonu slobodne trgovine, ali i za gospodarstvenike koji posljednjih dana nisu mogli slobodno izvoziti, priopćili su iz Ministarstva vanjske trgovine i ekonomskih odnosa BiH.


KP: Žena povređena u saobraćajnoj nezgodi na putu Mitrovica - Leposavić\nKosovska policija saopštila je danas da je tokom protekla 24 sata jedna osoba povređena u saobraćajnoj nezgodi koja se dogodila na putu Mitrovica - Leposavić, dok je u Mitrovici zabeležen slučaj krađe.\nPripadnici Ministarstva unutrašnjih poslova u Novom Pazaru, uhapsili su I. Š. (1989) iz Peći zbog postojanja osnova sumnje da je izvršio krivično delo krađa, saopšteno je iz MUP-a Srbije.\nUhapšena tri muškarca iz Prištine zbog krađa u Novom Pazaru\nPripadnici Ministarstva unutrašnjih poslova, uhapsili su tri lica iz Prištine zbog postojanja osnova sumnje da su izvršili deset krađa i dve teške krađe u Novom Pazaru.\nTokom protekla dvadesetčetiri časa na severu Kosova zabeleženi su slučajevi krađe i pokušaja krađe, zastrašivanja i nasilja u porodici. U Istoku uhapšen Albanac zbog krijumčarenja drva iz Srbije.\nGodinama unazad Opština Novo Brdo se suočava sa nelegalnom sečom šuma, koja je izražena u jesenjem periodu. I pored stalnih dežurstava, šumari ne mogu da izađu na kraj sa šumokradicama koji ne štede ni državno ni privatno vlasništvo.\nKP: Krađa golubova u Mitrovici, porodično nasilje u Lipljanu\nKosovska policija zabeležila je slučaj krađe golubova u Severnoj Mitrovici, dok je u Lipljanu došlo do porodičnog nasilja, saopšteno je iz policije.


Održan „Čvarak fest“ u Sivcu -\nOdržan „Čvarak fest“ u Sivcu\n49. Ukrajinski bal u Kuli\nObjavio Urednik u 2 februara, 2020\nSivac je, uz nadaleko poznati Festival akustičarske muzike, popularni FAMUS, od 1. februara poznat i kao domaćin „Čvarak festa“. Izuzetno prijatno vreme za ovo doba godine i sjajno osmišljena manifestacija privukli su brojne kako ekipe, tako i posetioce. Čitav centar Sivca mirisao je na čvarke, a svoje umeće u spremanju ovog vojvođanskog specijalteta demonstriralo je više od 50 ekipa, od kojih je jedna bila iz mađarskog grada Kaloča, sa kojim je Kula grad pobratim, tako da je prvi „Čvarak fest“ imao i međunarodni karakter.\nČvarak fest je bila ideja čelnog čoveka sivačke Mesne zajednice Bobana Damjanovića koji nije skrivao zadovoljstvo onim što je ponuđeno građanima ne samo Sivca, već i susednih mesta.\n-Ideja da organizujemo takmičenje u spremanju čvaraka u Sivcu je sasvim opravdana, jer su Sivčani poznati kao dobri uzgajivači svinja, a da smo pogodili, svedoči činjenica da je prijavljena 51 ekipa, što je ubedljivo najveći broj ekipa na nekom festivalu čvaraka u Srbiji. Poslužilo nas je i vreme, tako da verujem da svi uživaju – rekao je sekretar Mesne zajednice Sivac Boban Damjanović.\nSvojim prisustvom, značaj manifestaciji dao je i predsednik opštine Kula, Damjan Miljanić.\n-Sama ideja je bila odlična, a kad je ideja odlična, a organizacija još bolja, onda je to garancija da manifestacija postane tradicionalna. Prema broju učesnika, već sada je nadmašila sve slične događaje i plasirala se u sam vrh ovakvih dešavanja u Srbiji, rekao je predsednik opštine Kula Damjan Miljanić.\nŽiri je imao težak zadatak da odabere tri najbolja uzorka, i nakon zaista temeljnog rada odluka je sledeća: treće mesto i nagradu od 10 hiljada dinara dobila je ekipa „Pobratimi“ iz Kule, drugo mesto i 20 hiljada dinara ekipa „Kikela“ iz Sivca, a prvo mesto i 30 hiljada dinara, odnosno najbolji čvarak imala je ekipa „Amidžić“ iz Sivca.\nInače, prvi „Čvarak fest“ je održan uz svesrdnu podršku lokalne samouprave i Turističke organizacije opštine Kula, a uz to su posetioci mogli da probaju i kupe sveže čvarke suhomesnate proizvode i sve ono što prati ovakve manifestacije. Takođe, za njih je bio priređen i prigodan kulturno-umetnički program, tako da je prvi „Čvarak fest“ u Sivcu ispunio sva očekivanja i već sada jasno stavio do znanja da će biti manifestacija po kojoj će se Sivac prepoznavati.


Inspekcija SO Orahovac zabranila da se uključe predajnici mobilne telefonije Srbije\nPosle odluke međunarodne zajednice da se u srpskim sredinama na Kosovu uključe predajnici mobilne telefonije Srbije, radnici u srpskom delu Orahovca krajem prošle nedelje pokušali su da uključe predajnik, međutim inspekcija Skupštine Opštine Orahovac je naredila da se radovi obustave, potvrdio je KIM radiju koordinator opštine Dejan Baljošević. “ U četvrtak su radnici hteli da puste u rad, tri sata pre isključenja. Inspekcija Skupštine Opštine Orahovac je u prisustvu KPS-a zabranila radove i naredila radnicima da se udalje od objekta. Po njima ovo nije srpska enklava nego Orahovac tretiraju kao multietničku sredinu“, rekao je Baljošević. On kaže da je nesporazum u tome šta oni podrazumevaju pod enklavama, a šta mi. Baljošević ističe da pregovori i dalje traju. ” Danas je kod mene bio Salji Nimani koji je direktor preduzeća „KOSIM“ koji ovih dana pokušava da obezbedi takozvanu građevinsku urbanističku dozvolu koja je neophodna lokalnim vlastima da bi dozvolili radove” rekao je Baljošević.


Amerikanka Pejdž Sprinac se, pored golfa, bavi i promoterskim poslovima, a jedan od njenih zadataka tog tipa je i vezan za kladioničarsku kuću iz SAD.\nTim povodom je saopštila radosnu vest za sve one koji su se u tom lancu kladionica dosad kladili da će naš reprezentativni centar, vođa Denver Nagetsa, Nikola Jokić, biti proglašen za najkorisnijeg igrača NBA lige.\nPejdž Sprinac: Najzgodnija sportistkinja sveta\nObavila je to snimeći video-obaveštenje dok je nosila dres srpskog asa, a tom prilikom je rekla sledeće:\n"Mi smo odlučili da uradimo nešto što se baš i ne čini. Ako pratite NBA, znate da Nikola Jokić ima neverovatnu sezonu, glavni je kandidat za MVP nagradu, iako imamo još mesec dana dok to ne bude ozvaničeno. Ipak, rešili smo da svakome ko je iz Kolorada, a ko se dosad kladio na to da će Jokić biti MVP, već sada bude isplaćen dobitak. Ne u vidu nekih bonusa, već - keš", objavila je Spiranac.\nIako se ovih dana razbuktala polemika oko toga da li je srpski reprezentativac zaista najveći kandidat za pomenuto priznanje (koje nijedan NBA centar nije dobio pune dve decenije, još od doba "vladavine" Šekila O'Nila - koji smatra da Jokić nije MVP), kladionice su potpuno jasne u svom isticanju koliko je Jokić dominantan.\nJer, i pored svađa u američkim TV studijima na ovu temu, i pored skandaloznog objašnjenja jednog od tamošnjih novinara zašto mu ne pada na pamet da priča u Nikolinu korist, i pored zgražavanja pojedinih NBA zvezda tim stavom, kvote veoma precizno ukazuju koliko je Jokić zadivio košarkašku javnost u SAD.\nNa početku sezone, na jedan uložen dolar isplata je bila 21 za one koji su se kladili da će Nikola Jokić biti MVP (po američkim kvotama bilo je to "+2000", po decimalnim "21"), odnosno zarada je bila 20 puta veća od uloga, a šest meseci kasnije...\n... šest meseci kasnije, odnosno sada, ko se kladi da će Jokić da bude MVP NBA lige, zaradiće samo 0,5% u odnosu na ulog, jer je američka kvota trenutno "-2000", odnosno po ovdašnjim kladioničarskim računicama svega 1,05.\n"Prevedeno na naš jezik", dok se za uložen dolar na početku sezone može sada naplatiti 20 dolara dobitka ako vođa Nagetsa stvarno dobije prestižno priznanje, ovih dana je potrebno uložiti 20 dolara da bi se zaradio jedan, što dovoljno svedoči o tome šta je naš reprezentativac tokom aktuelnog šampionata pokazao na terenu.\nI to u ekipi koja doživela da joj već mesec dana ne igraju tri startera, a na prošloj utakmici čak sedmorica prvotimaca nisu učestvovala, od kojih šest zbog povreda, a jedan bivši Ol-star zbog umora.\nTrenutno, Denver Nagetsi su četvrti u Zapadnoj konferenciji i, ako ostane sve kako je sada, igraće sa petoplasiranim Dalasom u prvom plej-ofa, a ako se Nikola i saigrači probiju na treće mesto, za koje im nedostaje jedna pobeda, jer upravo jednu više imaju Los Anđeles Klipersi koji su u noći za nama izgubili kod kuće od Njujorka, kao trećeplasirani - tim iz Kolorada bi u plej-ofu, bar po današnjim tabelama, igrao protiv Portlanda. Ali, drama, zapravo, tek predstoji...\nVIDEO: Jokić viče na sudije\nNBA Top10 lista je komotno mogla da se zove "Pogledajte šta je Janis Adetokumbo radio Sakramentu" /VIDEO/\nJanis Adetokumbo, zvezda Milvoki Baksa, zvezda je i najnovije NBA Top 10 liste.\nOPORAVAK TEČE U DOBROM SMERU Trener Klipersa otkrio kada će se Teodosić vratiti na teren\nSrpski plejmejker Miloš Teodosić u oktobru je doživeo povredu skočnog zgloba i od tad je van stroja. Posle njegovog peha nije bilo poznato kada će na teren, ali je tu misteriju razrešio trener Los Anđeles Klipersa Dok Rivers.


Otvoren Međunarodni sajam zaštite životne sredine i Međunarodni sajam energetike | Nova Ekonomija\nTrivan: Investicije u oblasti ekologije 15 milijardi evra\nGoran Trivan FOTO: N1\n"Proglašavaju nas često za Don Kihota, ali naše vreme je došlo i samo je pitanje ko je to shvatio" - rekao je Trivan.\nIstakao je da je to ministarstvo za samo godinu dana rada privelo kraju pregovračku strategiju za poglavlje 27 koje se tiče ekologije i izrazio nadu da će pregovori uskoro biti otvoreni.\nInvesticije u oblasti ekologije kako bi se dostigli evropski standardi iznose oko 15 milijardi evra.\nKaže, takođe, da ministarstvo ima odličnu saradnju sa Evropskom komisijom i da su otklonjene sve primedbe, koje su bile više kozmetičke.\nMinistar je dodao da nas uskoro očekuje i Zakon o klimatskim promenama.\nTrivan kaže da je često kritikovao naš elelktro-energetski sistem zbog onoga što se radilo po pitanju životne sredine prethodnih decenija, dok sada mora da pohvali EPS koji je već uložio 300 miliona evra u ekologiju i planira do 2025. da uloži više od 800 miliona evra.\nOn je rekao da je to dobar primer i da svako od nas treba da po pitanju ekologije gura kamen uzbrdo i prebaci ga na drugu stranu.\n"Od kada smo formirali ministarstvo pre godinu dana, više ništa nije isto. Ministarstvo pokušava da stoji na čelu razvoja naše divne Srbije" - kazao je Trivan dodajući da je počeo da se uspostavlja novi sistem vrednosti.\nTrivan je naglasio da se u prethodnih 40 godina nismo odnosili kako treba prema životnoj sredini i da se postavlja pitanje da li hoćemo da budemo dostojni naše platnete i čoveka ili ne.\nKaže da je profit glavni ideolog uništavanja životne sredine i da tome moramo svi da se suprotstavimo.\n"Naš cilj da podignemo javno menjenje i da svi shvate da više nema nekažnjenog zagađivanja životne sredine, nećemo više da tolerišemo da budemo trovani, da se zakopava otrov" - poručio je ministar napomenuvši da to ne znači da neko koči razvoj u Srbiji.\nUlaganje u snagu vode i vetra\nV.d. direktora EPS-a Milorad Grčić je rekao da će EPS do 2025. uložiti u ekologiju 860 miliona evra i da se svi projekti u povećanje i modernizaciju kapaciteta elektro-energetskog sistema rade uz poštovanje najviših standarda.\nGrčić je najavio da će u narednom periodu posebna pažnja biti posvećena investicijama u hidro sektoru, ali i sektoru obnovljivih izvora energije, posebno iz snage vetra.\nGrčić je rekao da je i MMF posle tolikih kritika u prehtodnom periodu rekao da je EPS ozbiljno napredovao i podigao nivo poslovanja, kao i da ima budućnost.\n"Osnovni zadatak EPS-a je da ostane nezavisan sistem i da svi naši korisnici, kojih ima 3,5 miliona u Srbiji i dalje dobijaju struju koja je proizvedena u Srbiji" - izjavio je Grčić.\nNajavio je da će ubrzo u Kostolcu zaživeti prvi EPS-ov vetropark u Srbiji.\nEPS dobro pozicioniran\nGrčić je govoreći o poslovanju kompanije naglasio da će i treću godinu za redom EPS završiti u plusu, kao i da je ove godine bio na devetom mestu po uspešnosti poslovanja u jugositočnoj Evropi.\nKazao je da su pokrenute važne investicije u temosektoru i da je počeo jedan od najvažnijih projekata u oblasti ekologije, za odsumporavanje u TENT-u A u Obrenovcu, kao i da će odmah uslediti i odsumporavanje u TENT-u B.\nNajavio je da će EPS već krajem ove ili početkom naredne godine raspisati tender za investiciju vrednu 200 milona evra, a koju će realizovati iz svojih sredstava, to jest za kapitalni remont blokova A1 i A2 u TENT-u A.\nGrčić je podsetio da je započeta izgradnja novog termobloka B3 u Kostolcu, kao i da će posle 20 ili 30 godina biti nastavljena izgradnja termoeletrane Kolubara B u Kaleniću, koja će biti završena u narednim godinama.\nTakođe, EPS će pokrenuti i izgradnju moravskih i ibarskih hidroelektrana.\nGrčić se nada da će već naredne godine početi projekat na Moravi.\nDržavni sekretar u Ministarstvu energetike Stevica Deđanski je rekao da je posle tri decenije stagnacije ponovo pokrenut investicioni ciklus koji će državi osigurati energetsku bezbednost, što je za Srbiju od strateške važnosti.\nSrbija je energetski bezbedna država, a tome će doprineti i pokrenuti investicioni ciklus vredan više od tri milijarde evra, koji će trajati do 2025. godine - naveo je Deđanski.\nOn je rekao da je energetska efikasnost prepoznata kao budućnost Srbije i da ćemo do 2020. imati na mreži 500 megavata iz obnovljivih izvora energije.\n"Do kraja godine će na mreži biti ukupno 250 megavata, pošto će biti otvorena još dva vetroparka, Kovačica i Čibuk" - kaže Deđanski.\nBlok B3 u Kostolcu će, dodao je, biti zavšen i pušten u rad 2020. godine.\nGlavni resurs Srbije - ugalj\nNaveo je da je glavni energetski resurs zemlje ugalj i da je glavni izazov da se pronađe odgovarajući model za osiguranje energetske bezbednosti i zaštitu životne sredine.\nDeđanski je naglasio da je energetika važan stub za povezivanje u regionu.\nMeđunarodni sajmovi ECOFAIR i Sajam energetike trajaće do 5. oktobra na Beogradskom sajmu, pod sloganom "Snaga prirode".\nMinistarstvo zaštite životne sredine tradicionalno je pokrovitelj sajma ECOFAIR na jednom mestu okuplja predstavnike državnih organa i institucija, privrednih subjekata, stručnih i nevladinih organizacija, kao i medija.\nCilj je međusobno povezivanje, razmena znanja i iskustava i uspostavljanja tešnje saradnje radi dostizanja ciljeva u zaštiti životne sredine u nacionalnim i međunarodnim okvirima.


Markecov saigrač slavio progon Srba: Hiljade oluja, samo jedna slobode vredna!\nNovo pojačanje Liverpula Dejan Lovren jedan je od najplaćenijih defanzivaca u poslednjih deset godina u Premijer ligi, ali je na drugačiji način skrenuo pažnju hrvatskim medija - tako što je na netrpeljiv način proslavio godišnjicu akcije "Oluja" i progon Srba iz Hrvatske.\nLovren će dres Liverpula nositi zajedno sa reprezentativcem Srbije Lazarom Markovićem, ali ipak nije mogao da se suzdrži od komentara i slavlja.\nVELIKA PROVOKACIJA Pogledajte kako je Mohamed Salah proslavio gol protiv Votforda /FOTO/\nTrener fudbalera Real Madrida Zinedin Zidan ugrozio je poziciju posle ubedljivog poraza na gostovanju Pari Sen Žermenu (3:0) u Ligi šampiona i mogao bi uskoro da bude smenjen, prenose brojni španski mediji.\nŠpanski list "Marka" posvetio je pažnju deci koja su pružila veliku podršku fudbalerima Partizana protiv AZ Alkamara u Beogradu u Ligi Evrope.\nU karijeri nemački golman češće je u žižu interesovanja dospevao posle kikseva nego nakon sjajnih odbrana, tako je i ovoga puta.


Pravilnik o načinu i postupku registrovanja faktura - AKTIVA sistem\nPravilnik o načinu i postupku registrovanja faktura\nU “Službenom glasniku RS”, broj 7/2018 objavljen je Pravilnik o načinu i postupku registrovanja faktura, odnosno drugih zahteva za isplatu, kao i načinu vođenja i sadržaju centralnog registra faktura, koji je stupio na snagu 3. februara 2018. godine.\nNavedenim Pravilnikom propisano je da centralni registar faktura vodi Uprava za trezor putem posebnog informacionog sistema, koji poveriocima i dužnicima omogućava pristup, unos i pregled unetih podataka.\nVažno je istaći da su poverioci dužni da fakture i druge zahteve za isplatu sami registruju u centralnom registru faktura putem veb aplikacije.\nPravilnikom je definisana procedura kojom se omogućava pristup centralnom registru od strane poverilaca i dužnika. Poverioci i dužnici dužni su da u veb aplikaciju Uprave za trezor unesu identifikacione podatke nakon čega će dobiti popunjenu formu obrasca za pristup.\nPoverilac, odnosno dužnik u obavezi su da popunjeni obrazac odštampaju, potpišu, pečatiraju i dostave ga Upravi za trezor, kao zahtev za registraciju poverioca, odnosno dužnika. Uz navedeni zahtev neophodno je priložiti sledeću dokumentaciju:\novlašćenje poverioca fizičkom licu – administratoru za pravo pristupa i sva ovlašćenja za rad u centralnom registru faktura, potpisano od strane zastupnika, odnosno odgovornog lica poverioca, odnosno dužnika;\novlašćenje licu koje preuzima korisnički nalog (ukoliko to lice nije administrator), potpisano od strane zastupnika, odnosno odgovornog lica poverioca, odnosno dužnika;\nuverenje o odobrenom privremenom boravku i odobrenje privremenog boravka, ukoliko je ovlašćeno lice strani državljanin.\nPravilnikom je propisano da pristup centralnom registru faktura ima administrator, kao i druga lica sa otvorenim korisničkim nalogom za rad u tom registru (lokalni korisnik), koji kreira administrator, s tim što su precizirana ovlašćenja koja ima administrator, a koja ima lokalni korisnik.\nAko je podneta dokumentacija poverioca, odnosno dužnika ispravna, administratoru ili licu ovlašćenom za preuzimanje korisničkog naloga, u organizacionoj jedinici Uprave za trezor izdaje se primopredajni list, koji potpisuju lice koje preuzima korisnički nalog i zaposleni Uprave za trezor.\nPosle preuzimanja korisničkog naloga, administrator pristupa centralnom registru faktura i samostalno kreira svoju lozinku, čime je postupak registracije poverioca završen.\nPosle završetka postupka registracije poverioca, može se pristupiti registraciji faktura unošenjem propisanih podataka iz faktura.\nPodsećamo da je Pravilnikom precizirano da subjekti javnog sektora, dužnici u komercijalnim transakcijama između javnog sektora i privrednih subjekata, odnosno između subjekata javnog sektora, koji plaćanja vrše preko računa koji se vode kod Uprave za trezor, izmiruju novčane obaveze samo ako su fakture ispravno registrovane u centralnom registru faktura, što utvrđuju proverom u tom registru. To znači da ukoliko subjekti javnog sektora vrše plaćanje preko računa koji se vode kod banke, za sada, ne postoji obaveza registrovanja faktura, već se plaćanje vrši u ugovorenom , odnosno propisanom roku.\nNapominjemo da centralni registar faktura počinje sa radom 1. marta.


Austrisjki šef diplomatije: EU da delima pokaže da je Zapadni Balkan deo Evrope | Radio Kosovska Mitrovica\nAustrisjki šef diplomatije: EU da delima pokaže da je Zapadni Balkan deo Evrope\n16. July, 2021 18:06 |\nAustrija snažno podržava Srbiju na evropskom putu i u pronalaženju kompromisa sa Prištinom, poruka je austrijskog šefa diplomatije koji je u Beču ugostio srpskog kolegu. Nikola Selaković zahvalan je Austriji na prijateljskom odnosu prema Zapadnom Balkanu i naglašava da dve države gaje dobre političke i ekonomske odnose.\nKarijerni diplomata sa visedecinijskim stazom u evropskim okvirima postao je poznat kao jedan od najbližih saradnika Sebastijana Kurca.\nPo dolasku na čelo ministarstva spoljnih poslova Aleksander Šalenberg nastavio je politiku austrijskog kancelara prema Zapadnom Balkanu gde će ostati upamćen kao političar koji se u svakoj prilici zalaže se za priključenje regiona EU. Da je to jedan od prioriteta austrijske vlade ponavlja i na sastanku sa srpskim kolegom.\nŠalenberg smatra da Zapadni Balkan ne treba gledati samo kroz perspektivu članstva.\nPrema njegovim rečima, mnogo toga možemo da se uradi i dok se čeka pristup EU. Moramo region Zapadnog Balkana da uključimo u programe poput rominga, kaže Šalenberg.\nZašto države Zapadnog Balkana zajedno sa EU ne bi imale ista pravila rominga. Ne moramo da čekamo datum članstva da bismo dokazali da vaš region smatramo delom Evrope, naglašava austrijski šef diplomatije.\nSa druge strane, Nikola Selaković ukazuje da Srbija nastavlja sa reformama, mada, kako kaže, ne zna hoće li EU to ceniti.\nUnija je opterećena svojim unutrašnjim problemima poput problema migracija, a Zapadni Balkan vam je potreban jer migranti preko naše teritorije pokušavaju da se domognu EU. Mi delimo iste probleme i to znači da zajedno možemo da planiramo budućnost, istakao je Selaković.\nBudućnost bi trebalo da donese i rešenje kosovskog pitanja, veruju obe strane. Austrija je 2008. među prvima priznala nezavisnost tzv. Kosova, a zvanični Beč više puta istakao da je taj stav nepromenljiv. Promene, međutim, očekuju u dijalogu Beograda i Prištine.\nImamo različite pristupe i to se nikad nije dovodilo u pitanje ali je normalizacija odnosa nešto što je neophodno za region, kaže Šalenberg.\nNapominje da je kontinent je kroz istoriju pun takvim problema, bolnih procesa pregovora. Naš cilj je da jednog dana i Beograd i Priština postignu kompromis.\nKako Beograd vidi kompromis u kontekstu evrointegracija zanimalo je austrijske novinare.\n“Govorite iz ugla Austrije koja priznaje Kosovo, ali ga ne priznaje cela EU. Pojedine članice ga smatraju našom južnom pokrajinom, a mnoge države podržavaju poziciju Srbije u međunarodnim organizacijama”, ukazuje srpski ministar.\nIstiče da neke države hoće da predstave nezavisnost Prištine kao gotov slučaj i da nema govora o izmeni granica ali, podseća, da o tome nije bilo zabranjeno govoriti 2008. kada je kosovo proglasilo nezavisnost.\nNaš interes je da održimo dijalog i da primenimo dogovoreno, dodaje Selaković.\nSelaković: Velika očekivanja od slovenačkog predsedavanja EU\nOdgovarajući na pitanja novinara, Selaković kaže da su očekivanja Srbije od predsedavanja Slovenije EU su velika, budući da je reč o zemlji i narodu sa kojima smo delili isti način života i istu zemlju decenijama.\nIstakao je da Srbija sprovodi reforme, ali da je pitanje za EU da li će ih vrednovatina pravi način.\nSelaković je , podsetio da je Slovenija prva zemlja nekadašnje Jugoslavije koja je ušla u EU i najbolji primer kako zemlja može da ostvari korist od pridruživanja Uniji.\n“Možda naši slovenački prijatelji mogu da nas razumeju bolje od drugih evropskih partnera. Oni imaju interes da podrže proces širenja EU i da potvrde izjavu da EU nije potpuna bez Zapadnog Balkana”, rekao je Selaković.\nPoručio je da Srbija nastavlja da sprovodi reforme, dodajući da su u poslednjih osam meseci sprovedene ključne reforme, posebno u oblasti vladavine prava i sloboda govora.\nTakođe, naše ekonomske i socijalne reforme su najbolje u regionu, ocenio je Selaković.\n“Nastavljamo naše reforme, a da li će to EU vrednovati na pravi način, videćemo. Znam da je EU suočena sa svojim problemima, ali ne može se stalno govoriti o Zapadnom Balkanu kao o spoljnom pitanju, a kada je potrebna podrška u borbi protiv ilegalne migracije, onda smo partneri. Ako delimo iste probleme, onda možemo da planiramo zajedničku budućnost i sve što ćemo podeliti u budućnosti”, rekao je Selaković.\nDogovor o saradnji u borbi protiv terorizma, kriminala i ilegalnih migracija bila je tema sastanka sa ministrom unutrašnjih poslova Austrije, a o položaju SPC sa episkopom austrijsko-švajcarskim Andrejem.\nO vezama dve zemlje svedoci i srpska dijaspora u Austriji, druga po brojnosti posle Nemačke.\nOvde živi 300.000 ljudi srpskog porekla, odnosno jedan grad veličine Niša ili Novog Sada. Većina njih nastanjena je upravo u austrijskoj prestonici.


Od vojnog do studentskog nastavnog centra (VIDEO) – ZoomUe\nUŽICE – U Krčagovu je danas počela rekonstrukcija zgrade bivšeg komandno obrazovnog centra koji će biti adaptiran u centar visokog obrazovanja i biznisa iz oblasti informacionih tehnologija. Vrednost radova je 49,1 milion dinara, a zajednički ih finansiraju grad Užice i Ministarstvo privrede. Izvođač radova je Energo-servis iz Bograda, a rok za završetak je 130 dana.\nZgrada ima oko 2500 kvadratnih metara i biće izvršena kompletna rekonstrukcija toplovoda, termotehnička izolacija, zamena bravarije i stolarije, većeg dela poda i plafona.\n„Donji sprat će biti namenjen kompanijama iz IT sektora, a na gornjem visokom obrazovanju u toj oblasti gde će biti izgrađen amfiteatar sa 100 mesta za buduće studente. Imamo obećanje od ministra Nenada Popovića da će izdvojiti oko 400 hiljada evra da se na donjem spratu, na 300 metara kvadratnih, stvore uslovi za Regionalni inovacioni centar, koji se uklapa u našu strategiju da na jednom mestu imamo i biznis i početni biznis i obrazovanje u oblasti informacionih tehnologija“, naveo je gradonačelnik Užica Tihomir Petković.\nOn je rekao da će se formirati zajednički nastavni program za trogodišnje i master studije užičke Visoke škole strukovnih studija i Fakulteta tehničkih nauka u Novom Sadu u oblasti informacionih tehnologija.\n„Kroz novi nastavni program zadržaćemo našu decu u gradu. Nema potrebe da u ovom momentu razmišljamo o akademskim studijama, ali je to prvi korak ka njima. Kada završimo rekonstrukciju prostora, imaćemo mogućnosti da razmišljamo i o odeljenjima nekih drugih fakulteta koji su zanimljivi za užičku privredu“, naveo je Petković dodajujući da u ovom momentu nije realna opcija o integrisanom univerzitetu, ali da se od toga ne odustaje.\n„Nadamo se da ćemo kroz sve ove aktivnosti doći u jednom momentu do mogućnosti da kao centar Zapadne Srbije imamo integrisani univerzitet“, zaključio je Petković.\nTags: Kasarna IV pukkomandno-obrazovni centarkrcagovorekonstrukcija\nNext story Užički osnovci na Svetskom prvenstvu u robotici\nPrevious story Voda se povlači, sabira se šteta


POČETNATURSKARegion Centralne Anatolije26 EskisehirIstorijski put Yazılıkaya se širi\n18 / 11 / 2020 26 Eskisehir, Region Centralne Anatolije, GENERAL, HIGHWAY, TURSKA\nPut ka istorijskoj Yaziliki se proširuje\nMetropolitanska opština Eskişehir započela je radove na proširenju puta Yazılıkaya, koji je jedan od najvažnijih turističkih centara Eskişehira, a koje svake godine posjete hiljade naših građana.\nU skladu s odlukom koju je donio Regionalni odbor za zaštitu kulturne baštine Eskişehir, fizički standard ceste podiže se u okrugu Han Kayı, uz mišljenje Uprave šumarstva u okviru radova koji se izvode pod nadzorom Direkcije muzeja i stručnjaka KUDEP-a. Zvaničnici su naveli da su radovi na proširenju puta započeli na udaljenosti od oko 11 kilometara na susjednoj cesti Gökçekuyu-Kayı-Yazılıkaya u okrugu Han, te naveli da su radovi izvedeni pažljivo odlukom Regionalnog odbora za zaštitu kulturne baštine Eskişehir, budući da su neke tačke rute pogodile lokalitet 3. stepena.\nSlužbenici koji su tražili od vozača da poštuju saobraćajne znakove i markere na osnovu sigurnosti života i imovine na područjima na kojima se izvode radovi na putu, izjavili su da timovi predano rade na završetku radova što je prije moguće.\nŠiri Fat Road\nProširenje ceste Esentepe\nYesilyurt Road Expands\nProširi put Dimçayı\nSeoski putevi se šire od bola\nBilecik se širi za brzi voz\nŠirenje mreža metroa u Moskvi\nProširenje puta koji povezuje staru Malatju do jezera Karakaya\nMenderesov most je proširen za Gaziray projekat\nIzmir kreće da se opusti saobraćaj!


April 15, 2015 12:05\nKako je saopštilo Ministarstvo odbrane Srbije, Gašić je izjavio da će na taj način Vojska Srbije i Srbija dati doprinos obeležavanju istorijske pobede nad fašizmom, za šta je polaganjem mnogih života plaćena izuzetno visoka cena.\nU nastavku razgovora, Gašić istakao je da je punopravno članstvo u EU jedan od najvažnijih prioriteta u radu Vlade Srbije, ali da to neće sprečiti razvoj saradnje sa svim državama, i na Istoku, i na Zapadu, koje su opredeljene da unapređuju odnose na bazi međusobnog poštovanja i uvažavanja.\nOn je dodao i da je učešće Srbije u programu "Partnerstvo za mir" optimalan okvir saradnje sa NATO, u skladu sa proklamovanom vojnom neutralnošću.\nGašić i Šojgu razgovarali su o političko-bezbednosnoj situaciji i aktuelnim izazovima u regionu i svetu, uključujući krizu u Ukrajini, pre svega sa aspekta obaveza koje tokom ove godine proističu iz predsedavanja Srbije OEBS-om.\nNa sastanku je zaključeno da je saradnja u oblasti odbrane iz godine u godinu sve bolja, o čemu svedoči i Plan bilateralne vojne saradnje za 2015. godinu.\nDogovoreno je i da bi težište buduće saradnje u oblasti odbrane trebalo da bude usmereno na realizaciju planiranih aktivnosti bilateralne vojne saradnje, sa naglaskom na zajedničkoj obuci i vežbama, dok bi trebalo stvoriti uslove za intenziviranje vojno-tehničke i vojnomedicinske saradnje.\nBrnabić o G7: Samo u slučaju Srbije ne važi rezolucija SB UN 6


SRPSKI ISTORIČAR ZA JERUSALEM POST O JASENOVCU: Sram da bude one koji prepravljaju istoriju holokausta! - Preokret\nSrpski istoričar, Dejan Ristić, na celoj jednoj strani u “Jerusalem Postu”, svojim autorskim tekstom demantovao Davida Goldmana i objasnio celom svetu krvavu istoriju najstrašnijeg logora smrti na svetu.\nRistić je naglasio da autor nizom netačnih iskaza i poluinformacija obesmišljava čitavih 76 godina kontinuiranih istraživanja, kako stručnjaka i institucija Jugoslavije, kasnije Srbije i Hrvatske, tako i svetskih referentnih institucija poput izraelskog Jad Vašema i Muzeja holokausta (USHMM).\nEvo šta je Ristić istakao u tekstu za ugledni izraelski list Jerusalem Post:\n“U nizu problematičnih informacija sadržanih u tom revizionističkom osvrtu najpre ukazujemo na iskaz o forenzičkim istraživanjima sprovedenim u Jugoslaviji kojima je, navodno, utvrđeno da je ukupan broj jasenovačkih žrtava između 2.500 i 4.500, što predstavlja apsolutnu i sramotnu neistinu” piše Rsitić.\nOvaj cenjeni istoričar ukazuje da nikakve eshumacije nisu obavljane 1947. i 1948. godine.\n“Tokom 1946. godine obavljeno je istraživanje četiri grobnice kod Uskočkih šuma u kojima je pronađeno 967 ostataka (311 muškaraca, 467 žena i 189 dece). Na osnovu sondaže procenjeno je da i u grobnici kod šume Strug ima oko hiljadu ubijenih, ali su stručnjaci zaključili da zbog položaja, odnosno isprepletenosti žrtava i stanja u kojima su se tela nalazila nije moguće obaviti potpuno precizno istraživanje. Dakle, ne postoji nikakvo forenzičko ispitivanje koje je rezultiralo podacima o 2.500 do 4.500 jasenovačkih žrtava, izvršeno tokom 1947. i 1948. godine, kako se to navodi u ovom revizionističkom tekstu”, piše Ristić.\nOn ukazuje da je u tom članku propuštena prilika da se navedu stvarna forenzička istraživanja obavljena tokom 1964. godine koja je izvršila komisija u sastavu: Alojz Šercelj, Vida Brodar, Anton Pogačnik i Srboljub Živanović, a koja su rezultirala otkrićem posmrtnih ostataka ukupno 284 žrtava u sedam sondi.\nDodaje da su u ovom krajnje revizionistički intoniranom članku pomenuti i razni utvrđeni i/ili procenjeni brojevi ubijenih u sistemu koncentracionog logora smrti u Jasenovcu, i to: 59.000 (popis žrtava Drugog svetskog rata sproveden 1964. godine), 72.000 i 77.000 koji su u jednom trenutku predstavljali dostignuti rezultat dopunjavanja broja stradalih, a na osnovu revizije već spomenutog popisa iz 1964. godine, što sprovodi Muzej žrtava genocida.\nRistić ističe da Muzej žrtava genocida koristi ovu priliku da naglasi da se u njegovim bazama nalaze podaci o bezmalo 90.000 identifikovanih žrtava sistema koncentracionog logora smrti u Jasenovcu što u ovom trenutku predstavlja samo najmanji mogući, ali ne i konačni broj likvidiranih na tom stratištu.\n“Kako se istraživanja stručnjaka Muzeja žrtava genocida, koja se sprovode po istoj metodologiji kako se to već decenijama čini i u Jad Vašemu, nastavljaju, može se očekivati i da broj identifikovanih jasenovačkih žrtava u narednim godinama bude korigovan u pravcu daleko većeg .Procenjeni ukupan broj jasenovačkih žrtava daleko je, nažalost, veći od onog koji će istorijska nauka ikada uspeti da identifikuje konkretnim podacima”, napisao je Ristić.


EFJ pozivao Evropsku uniju da odustane od slabljenja šifriranja poruka – Analiziraj.ba\nNovinarima je potrebno end-to-end šifriranje kako bi zaštitili izvore i bili u komunikaciji sa uzbunjivačima\nAutor Analiziraj.ba | Nov 15, 2020\nEvropska federacija novinara (EFJ) zahtijeva od Vijeća ministara Evropske unije da odmah povuče sve planove koji bi mogli oslabiti sigurnu enkripciju u digitalnoj komunikaciji jer se novinari oslanjaju na šifriranje kako bi zaštitili izvore.\nVijeće Evropske unije predložilo je nacrt rezolucije kojom se od nacionalnih vlasti širom EU traži pristup šifriranim porukama u okviru kriminalnih istraga terorizma i organiziranog kriminala.\n– Razumijemo da su nam potrebni tehnički napredni alati u borbi protiv organiziranog kriminala i terorizma, ali tome cijena ne smiju biti izvori koje koriste novinari i ugrožavanje slobode medija – kazao je predsjednik EFJ-a Mogens Blicher Bjerregård.\nOn napominje da novinari moraju biti u mogućnosti istraživati i razmjenjivati informacije s uzbunjivačima, bez da budu meta bilo kakvih kriminalnih istražitelja.\nEnd-to-end šifriranje sprječava vlasti, hakere i zaposlenike kompanija da gledaju sadržaj privatnih digitalnih poruka. Prema rezoluciji, usluge slanja poruka trebaju vladama omogućiti dešifriranje i presretanje sigurnih mrežnih komunikacija.\nRezolucija predlaže nespecificirana tehnička rješenja za potkopavanje te zaštite. Nacrt rezolucije predložila je Njemačka, koja trenutno predsjeda Vijećem Evropske unije, očito bez konsultiranja stručnjaka za zaštitu privatnosti ili novinara, naglasili su u Evropskoj federaciji novinara.\nIzvor: Evropska federacija novinara (IFJ)\nPrethodniBudite pricipijelni, glasajte za one kojima ste prodali glas!\nSljedećiU Afganistanu ubijen novinar Radija Slobodna Evropa


Izlazak Britanije iz EU možda tek krajem 2019. godine\nIzlazak Britanije iz Evropske unije mogao bi da bude realizovan tek krajem 2019. godine, usled toga što je priprema tog koraka veliki zadatak za britanske državne službe, a početak pregovora o Bregzitu mogao bi da bude odložen za period posle izbora u Francuskoj i Nemačkoj, piše britanski list "Sandej Tajms".\nVlada britanske premijerke Tereze Mej je nagovestila da planira da aktivira Član 50 Lisabonskog sporazuma, čime se zvanično pokreće izlazak iz EU, početkom 2017. godine, nakon čega bi počeo dvogodišnji proces pregovora sa zvaničnim Briselom o uslovima razdruživanja.\n"Sandej Tajms", međutim, navodi da su neki britanski ministri privatno upozorili čelnike tamošnjeg finansijskog sektora da bi Član 50 mogao da bude aktiviran tek krajem 2017. godine, što znači da bi Britanija mogla da izađe iz EU tek krajem 2019.\n"Ministri sada misle da bi aktivacija Člana 50 mogla da bude odložena za jesen 2017. godine", otkrio je izvor iz Londona, koji je o tome razgovarao sa dva ministra iz britanske vlade.\n"Oni nemaju infrastrukturu za ljude koje treba da angažuju. Oni čak kažu da ne znaju koja pitanja treba da pitaju kad konačno počnu da pregovaraju sa Evropom", navodi izvor.\nJedan neimenovani ministar je za "Sandej Tajms" rekao da izbori u Nemačkoj i Francuskoj "predstavljaju određeni izazov".\nFrancuska je zakazala predsedničke izbore za aprili i maj sledeće godine, dok će se opšti izbori u Nemačkoj održati na jesen 207.\nTereza Mej je osnovala novo Ministarstvo za pregovore o Bregzitu nakon što je na referendumu 23. jula pobedila opcija za izlazak iz EU, ali ministar Dejvid Dejvis je navodno zaposlio samo polovinu osoblja koje mu je potrebno.\nDrugo novo britansko Ministarstvo, za međunarodnu trgovinu, takođe ima težak zadatak da regrutuje stručnjake, pošto je Londonu ostao tek ograničeni broj iskusnih pregovarača jer je zvanični Brisel decenijama vodio taj sektor za Britaniju kao članicu EU.


Vukosavljević: Užice će i ubuduće imati podršku Ministarstva kulture (video) – ZoomUe\nUŽICE-Ministar kulture i informisanja Vladan Vukosavljević boravio je u Užicu i tom prilikom, zajedno sa gradonačelnikom Petkovićem i njegovim saradnicima, obišao Narodni muzej, legat Mihaila Milovanovića i postavku Užička republika 1941, zatim Sklavkov plato, Stari grad i na kraju posetio Narodno pozorište.\nMinistar Vukosavljević je istakao da je izuzetno zadovoljan što je u Užicu jer je to sredina koja ima izuzetno kvalitetan kadar, dobre projekte i ljude koji su spremni da ulažu u kulturni razvoj, zaštitu kulturnog nasleđa u savremeno stvaralaštvo.\n„Mi smo svaki put ovde u Užicu zapazili dobre ideje i konkretne projekte i dobre potencijale a danas smo mogli da vidimo i šta je konkretno urađeno od naše poslednje posete. Bili smo upravo na Užičkoj tvrđavi i zapazili vrlo velike potencijale za osavremenjivanje celog ambijenta izgradnjom pešačkog mosta ili žičare koja bi spajala magistralni put sa Starim gradom, zatim izgradnjom hotelskog smeštaja“, istakao je ministar Vukosavljević i dodao da je Užice veliki srpski grad, grad velike istorije, velike tradicije, sa kvalitetnim i talentovanim ljudima.\nGradonačelnik Tihomir Petković naveo je da je ovo treća poseta ministra u poslednjih godinu dana i da je to tačan pokazatelj podrške Ministarstva i samog ministra Užicu. Petković je izneo i činjenicu da je od Ministarstva, za razne programe i projekte dobijeno preko 20 miliona dinara, a kada se u obzir uzmu i sredstva koja su dobili užički mediji na konkursima ministarstva, ta suma je oko 30 miliona dinara.\nNext story Kablovod za gondolu spreman do kraja godine\nPrevious story Uhvati sa mnom ovaj dan u GKC-u


19-11-2019 23:51 Srbija Politika\nTekst optužnice za slučaj ubistva Olivera Ivanovića je završen i poslat na prevođenje, potvrdio je Mahmut Haljimi, advokat Marka Rošića – jednog od sedam, kako je javnosti poznato, do sada osumnjičenih za umešanost u slučaj ovog ubistva. Rošićev advokat pozvao se na navode specijalnog tužioca, Sulj Hodže. Faruk Korenica, advokat još jednog osumnjičenog – pripadnika takozvane Kosovske policije, Nedeljka Spasojevića, nije imao ova saznanja. On, štaviše, smatra da od ove optužnice „nema ništa“, te da se „samo kupuje vreme“.\nSpecijalni tužilac nadležan za slučaj ubistva Olivera Ivanovića, Sulj Hodža, još 1. novembra je potvrdio da će u roku od 15 do 20 dana biti podignute optužnice protiv osumnjičenih, Marka Rošića i Nedeljka Spasojevića, kao i da se radi na tome da se podigne „zajednička optužnica“ protiv svih osumnjičenih.\n„Optužnica nije podignuta, čekamo…juče mi je (Sulj Hodža) rekao da je optužnica završena i da je poslata na prevođenje i zbog toga mora da se kasni malo“.\n„Osim praznog obećanja koje je dato pre skoro mesec dana…da će optužnica biti podignuta za 15 dana, a evo skoro mesec je prošao, ništa nemam“, kaže u telefonskom razgovoru.\nKorenica smatra da optužnica ne bi trebalo da se ni podiže, te da bi trebalo čak i da se „obustavi istraga“, jer:\n„Onog trenutka kada tužilac ima dobro osnovanu sumnju, njemu su otvorena vrata da podigne optužnicu, ali ako neko 12 mesesci navodno skuplja dokaze za nešto, a nema nikakvog rezultata, faktički istraga i ne postoji“.\nTakozvano Specijalno tužilaštvo Kosova – bez odgovora\nTakozvani specijalni tužilac, Sulj Hodža, koji je do sada u više navrata govorio, večeras je, međutim, to odbio, rekavši da se za sve informacije o slučajevima Specijalnog tužilaštva obratimo portparolu ovog tužilaštva, Ekremu LJutfiu. LJutfiu, međutim, sa druge strane, nije mogao da odgovori na pitanja koja smo uputili u telefonskom razgovoru, jer, kako je rekao, „ne govori srpski i engleski“.\nMarku Rošiću i Nedeljku Spasojeviću, pripadniku takozvane Kosovske policije sa Severa, poslednji put je pritvor produžen 22. oktobra za naredna dva meseca.\nPoslednja akcija hapšenja na okupiranoj srpskoj teritoriji u vezi sa slučajem ubistva izvedena je pre više od nedelju dana kada je uhapšen policajac Rade Basara, dok je drugi osumnjičeni Ž. B., za kojeg se pretpostavlja da je jedan od najviših policijskih zvaničnika regiona Sever, uspeo da izbegne hapšenje.\nOvo je dokaz da je Hašim Tači Srbin! Više o tome pročitajte OVDE!


Zabrinjavajući nivo humusa na srpskim njivama - Ratarstvo | Agroklub.rs\nRada Milišić je lajkovala fotografiju na KLUB-u pre 10 minuta\nZbog intenzivne ratarske proizvodnje nivo organskih materija u zemljištu u Srbiji godinama opada. Stručnjaci tvrde da je najlošije stanje s humusom, čiji nivo preti da padne ispod zabrinjavajućih tri odsto.\nPlodnost oranica u Srbiji, a naročito u Vojvodini je na zabrinjavajuće niskom nivou. Ovo su rezultati koje su u poslednjih mesec dana izneli stručnjaci za analizu zemljišta. Blic prenosi da je naročito alarmantan nivo humusa u zemljištu, koji je, kako tvrde stručnjaci, već sada ispod 3%, odnosno na granici optimalnog. Prema njihovim rečima, ukoliko se nešto uskoro ne promeni, zbog drastičnog opadanja organske materije, a pre svega humusa, naše njive bi uskoro mogle postati neplodne.\nVasin: Srbiji preti trajno osiromašenje zemljišta\nPre nego što je u Vojvodini počela intenzivna ratarska proizvodnja, u drugoj polovini 20. veka, nivo organske materije bio je iznad 5%, dok je u poslednje dve decenije sa 3,5% pao na samo 3%. Rukovodilac Laboratorije za zemljište i agroekologiju dr Jovica Vasin kaže da je sada krajnji trenutak da država shvati ozbiljnost i posledice ovog problema i da što pre reaguje, jer nam preti velika opasnost od trajnog osiromašenja zemljišta.\nUprkos primeni agrotehnike prinos ponegde opada\nVasin tvrdi da bi izostanak reakcije mogao da ima nesagledive i nenadoknadive posledice, dodavši da u slučaju najgoreg scenarija Vojvodinu više nećemo moći da zovemo ni žitnicom Srbije, a kamoli Evrope. On naglašava da se negativni efekti već sada osećaju, jer uprkos tome što se primenjuje puna agrotehnika na pojedinim njivama prinos opada.\nOpadanje organske materije je dugotrajan proces, koji možda trenutno ne primećujemo, ali koji bi u budućnosti mogao da nam uništi poljoprivredu.\nStajnjak se vrlo retko koristi\nJovan Vasin objašnjava da je gotovo 75% oranica u Pokrajini pokriveno černozemom i ritskom crnicom. U drugoj polovini prošlog veka sadržaj organske materije u crnici iznosio je preko 5%. Međutim, trenutno u Vojvodini imamo samo 1% površina s tolikim procentom humusa.\nOvakvo stanje ne ostavlja posledice samo na ratarstvo. Vasin ističe da je u poslednje tri decenije značajno smanjen i stočni fond. Na taj načim se već dugo njive u Srbiji ne đubre stajnjakom, nego mineralnim đubrivima. S druge strane, žetveni ostaci se pale ili se odnose sa parcela. On objašnjava da se tako iz zemljišta više iznosi organskih materija, nego što se đubrenjem unosi.\nŽetveni ostaci, zeleni otpad i stajnjak moguća rešenja problema\nStručnjaci objašnjavaju da bi se za početak stanje moglo popraviti samim zaoravanjem žetvenih ostataka. Međutim, postoje i alternativni načini, to jest da se "zeleni otpad" iz gradova razbacuje po njivama, umesto da završava na smetlištima. Jedno od rešenja je i subvencionisanje stočarstva radi proizvodnje negovanog stajnjaka, koje državu ne bi mnogo koštalo, a znatno bi doprinelo oparavku zemljišta.\nZemljište Poljoprivreda Ratarstvo Plodnost Humus Organska materija Vojvodina Srbija Analiza zemljišta Jovica Vasin


Rapidan rast prometa na Međunarodnom aerodromu Sarajevo - Bportal.ba - Najvažnije vijesti iz BiH\nRapidan rast prometa na Međunarodnom aerodromu Sarajevo\nOvim je nastavljen rapidan rast prometa, a što značajno doprinosi ukupnom razvoju turizma u Bosni i Hercegovini, saopćeno je iz Međunarodnog aerodroma Sarajevo.\nS obzirom na ove pokazatelje, Međunarodni aerodrom Sarajevo očekuje da će broj od milijon putnika, koji je ostvaren u decembru 2018. godine, biti dostignut već krajem oktobra ili početkom novembra ove godine, saopćeno je.\n(Bportal / Radiosarajevo)\nKonstitutivna sjednica novog, desetog, saziva Narodne skupštine Republike Srpske bit će održana danas u Banjoj Luci. Prije skupštinskog zasjedanja novoizabranim poslanicima bit će dodijeljeni certifikati Centralne izborne komisije Bosne i Hercegovine. Sjednicom će predsjedavati radno Predsjedništvo koje čine najstariji poslanik ovog saziva Dane Malešević (DNS) te tri najmlađa poslanika iz tri partije s najvećim brojem […]\nDrugostepeno vijeće Suda BiH donijelo je presudu kojom je Jovanu Tintoru smanjena kazna te je osuđen na deset godina zatvora za zločin protiv čovječnosti počinjen 1992. na području Vogošće, saznaje Balkanska istraživačka mreža Bosne i Hercegovine (BIRN BiH). Ovu informaciju potvrdila je Tintorova Odbrana, navodeći da je odbijena žalba Tužilaštva BiH, dok je djelimično uvažena […]\nPredsjednik Međunarodnog rezidualnog mehanizma za krivične sudove Theodor Meron izjavio je danas u New Yorku, u razgovoru sa ministarkom pravde Srbije Nelom Kuburović da će drugostepena odluka protiv Radovana Karadžića biti donijeta do kraja marta 2019. godine, javlja Anadolu Agency (AA). Kako se navodi u saopćenju Ministarstva pravde Srbije, Kuburović je ponovo postavila pitanje o […]


Telekom Srbija nastavlja sa opremanjem informatičkih kabineta u osnovnim školama - Telegraf.rs\n10/10/19 | 15:24 ≫ 15:28\nTelekom Srbija nastavlja sa opremanjem informatičkih kabineta u osnovnim školama\nDonacija računarske opreme u OŠ „Branko Radičević“ u Sedlaru\nFoto: Telekom Srbija\nU okviru projekta „Stvaramo znanje“ kompanija Telekom Srbija, u saradnji sa Ministarstvom prosvete, nauke i tehnološkog razvoja i ove godine opremila je 20 računarskih kabineta u osnovnim školama širom Srbije. Direktorka Sektora za odnose s javnošću Marija Bošković svečano je uručila računarsku i prateću opremu u OŠ „Branko Radičević“ u Sedlaru, u prisustvu prosvetne savetnice Školske uprave Jagodina Aleksandre Stevanović.\nMarija Bošković je istakla da se projekat „Stvaramo znanje“ realizuje u okviru programa „Pokrećemo pokretače“ i da su mladi i obrazovanje u fokusu društveno odgovornih aktivnosti Telekoma Srbija.\n- Kao društveno odgovorna kompanija, Telekom Srbija prati potrebe zajednice, pa smo u okviru projekta „Stvaramo znanje“ tokom tri godine opremili 60 informatičkih kabineta u 60 osnovnih škola u Srbiji. Na predlog Ministarstva, a zahvaljujući podršci i glasanju sugrađana, škola „Branko Radičević“ u Sedlaru jedna je od 20 koje smo ove godine obradovali opremanjem računarskog kabineta. To potvrđuje da se do uspeha najbolje stiže timskim radom i da zajedničko zalaganje oko jednog cilja uvek daje dobre rezultate -, istakla je Marija Bošković. Ona je izrazila zadovoljstvo što će savremeno opremljeni računarski kabinet učenicima olakšati sticanje znanja i što će pomoći i nastavnicima da unaprede digitalnu pismenost i ukažu učenicima kako na prednosti, tako i na opasnosti koje sa sobom nose savremene tehnologije.\nObraćajući se u ime Ministarstva prosvete, prosvetna savetnica Školske uprave Jagodina Aleksandra Stevanović istakla je značaj projekta „Stvaramo znanje“ i donacije Telekoma Srbija za unapređenje nastavnog procesa.\nŠkola „Branko Radičević“ jedna je od 20 škola koje su građani odabrali tokom internet glasanja. Direktorka škole Snežana Resavac ukazala je na značaj angažovanja lokalne zajednice tokom glasanja i izbora škole.\n- Ponosna sam što naša škola tokom obeležavanja „Dečije nedelje“ otvara vrata novoopremljenog kabineta informatike. Zahvaljujući projektu kompanije Telekom Srbija „Stvaramo znanje“ ostvarili smo pravo na donaciju od milion dinara i opremili kabinet računarima sa kompletnom opremom, pa će učenici imati priliku da poboljšaju informatičku pismenost i da uče lakše i brže u novom kabinetu. Svaki uspeh nosi sa sobom i deo odgovornosti, a mi ćemo se potruditi da opravdamo ukazano poverenje i nastavimo da nižemo uspehe na takmičenja koja nas očekuju -, istakla je Snežana Resavac.\nPredstavnici kompanije Telekom Srbija, školske uprave i medija obišli su i postavku učenika pod nazivom „Vremeplov znanja“ na kojoj su predstavljeni najznačajniji pronalasci koji su doprineli razvoju nauke i obrazovanja.\nPored osnovne škole „Branko Radičević“ iz Sedlara, sredstva za opremanje informatičkih kabineta ove godine dodeljena su i školama OŠ „Đura Jakšić“, Čurug, OŠ „Doža Đerđ“, Gunaroš, OŠ „Branko Ćopić“, Lukićevo, OŠ „Sava Munćan“, Kruščica, OŠ „Jovan Popović“, Susek, OŠ „Majur“, Majur, OŠ „Sveti Sava“, Popučke, OŠ „Petar Vragolić“, Ljubovija, OŠ „14. oktobar“, Barič, OŠ „9. maj“, Sastavci, OŠ „Sveti Sava“, Toponica, OŠ „Karađorđe“, Rača, OŠ „Milan Munjas“, Ub, OŠ „Sreten Lazarević“, Prilike, OŠ „Vuk Karadžić“, Donji Milanovac, OŠ „Dositej Obradović“, Vražogrnac, OŠ „Branko Radičević“, Trgovište, OŠ „Stana Bačanin“, Leposavić i OŠ „Vuk Karadžić“, Žitni Potok.\nMastercard donacija za najveću NURDOR kuću u Beogradu\nUručenje nastavnih sredstava osnovnim školama u okviru akcije "Đačko parking mesto"\n"Nek’ ide život" od večeras na Superstar TV!\nDirektorka Fondacije Novak Djoković Jelena Djoković obratila se tekstom povodom otvaranja 44. vrtića\nSin mrtvu majku 9 dana držao u kući, prvo u kadi, pa je zakopao u garaži: Obukao crninu pre hapšenja\nPredsednik Čilea predstavio socijalne reforme kako bi zaustavio proteste: U sukobima 15 mrtvih\nOn živi, jede i šeta sa pacovima! Upoznajte "učitelja Splintera" iz stvarnog života\nKuća strave na Dedinju: U ovoj garaži je bilo zakopano telo majke\nKejn u neverici gledao šta Marin i Stole ekonom rade u tunelu pre izlaska na teren\nBritanska policija pronašla 39 tela u prikolici kamiona\nBorjan jedini pozdravio sve navijače Zvezde u Londonu\nSnimak uviđaja mesta gde je sin zakopao majku\nĆerka Jasne Šekarić zadovoljila Radeta Lazića\nPa, blam! Gagi pokušao da poljubi Natašu, ali su zajedno poljubili patos\nGagi se zalepio za Natašu i nije je puštao\nSon kao na Soniju pretrčao Kanjasa: Bio je 10 metara iza, a onda je upalio turbo i dao gol Zvezdi!\nCIK: Na KiM preostalo još 61 biračko mesto za ponovno brojanje\nIdete u Veneciju na jedan dan? Spremite novac za ulaz i ne pokušavajte da se "prošvercujete"\n11 Šveđana koji su promenili vaš život, a da toga niste svesni\nI nemački mediji o Folksvagenu: "Zavisi"\n7 znakova da ste u opasnosti da izgubite posao\nKafa koja će vas uplašiti: Da li biste probali ovaj specijalni "Fantomski frapućino"?\nRasprava Degeneka i Milunovića oko gola, Delije šokirale Engleze: 5 stvari koje niste videli na TV-u\nNekadašnji adut Zvezde ide u Olimpijakos: Ročesti pred selidbom u Pirej!\nZvezda se neslavno upisala u istoriju Totenhema: Pevci oborili rekord u Ligi šampiona!\nNe morate da budete profesionalni sportista da biste dobili ovu utakmicu\nU čast velikana: Fondacija "Vasilije Mokranjac" obeležava 35 godina od smrti slavnog kompozitora\nLuvr velikom izložbom obeležava 500 godina od smrti Da Vinčija: Već je prodato 220.000 ulaznica\nMuzej Salvadora Dalija na Floridi: Opustite se na unikatnoj klupi ekscentričnog umetnika\nThe Brand New Heavies: Publika u Srbiji nosi neku vrstu slobode koju nismo videli na drugim mestima\n15 miliona metara filmske trake čuva naše sećanje na Kosovo, NDH, Tita i zvezde Holivuda u Beogradu


Завод за заштиту природе Србије - Međunarodni popis ptica vodenih staništa u Srbiji u toku\nMeđunarodni popis ptica vodenih staništa u Srbiji u toku\nU Srbiji je 10. januara započela, i sve do 30. januara će trajati akcija brojanja ptica vodenih staništa, koja je deo Međunarodnog popisa vodenih ptica (International Waterbird Census – IWC). Akciju u Srbiji koordinira Društvo za zaštitu i proučavanje ptica Srbije, u saradnji i uz pomoć brojnih ornitologa i ljubitelja ptica, ove godine njih preko 150.\nMeđu popisivačima koji će tokom januara meseca obići oko 500 lokaliteta su i ornitolozi Zavoda, koji će u ovoj akciji dati svoj stručni doprinos. Protekle nedelje učestvovali su u brojanju ptica na Gružanskom jezeru u jezeru Ćelije, a sledi brojanje ptica na Zapadnoj Moravi i duž toka Drine. Brojanje ptica na Moravi i Drini daće više podataka o stanju ornitofaune na ovim za zaštitu prirode i biodiverziteta Srbije značajnim područjima, i doprineti planiranju njihovog očuvanja.\nMeđunarodni popisi vodenih ptica se na našim prostorima različitim intenzitetom sprovode od 1982. godine, i predstavljaju najstarije organizovano popisivanje ptica na našem prostoru, naglašava se u saopštenju Društva koje su uputili javnosti povodom početka akcije brojanja ptica.\nU svom sopštenju navode da će volonteri akcije, kao i prethodnih godina, pokušati da obiđu što duže deonice tokova Velike Morave, Save, Tise i Drine koji protiču kroz Srbiju, a ponovo je u planu da se obiđe ceo tok Zapadne Morave. Reka Dunav i dalje predstavlja najveći izazov za obilazak budući da se radi o skoro 600 rečnih kilometara sa brojnim Dunavcima, adama i mrtvajama, navodi se u saopštenju.\nDruštvo za zaštitu i proučavanje ptica Srbije pozvalo je zainteresovane da se priključe popisu, i doprinesu unapređenju znanja o zimskoj rasprostranjenosti ptica u Srbiji.\nAutor fotografija - Marija Katić


Evrozona oštro protiv grčkog referenduma\nEvropski ministri finansija sazvali su vanredni sastanak u subotu, pošto je Grčka najavila da će raspisati referendum o ishodu razgovora o dobijanju paketa finansijske pomoći.\nŠef evrogrupe Jerun Dašelblum rekao novinarima u Briselu da je odluka Grčke “tužna” i da je “zatvorila vrata nastavku razgovora”. On je dodao da je vrlo neprijatno iznenađen, jer je grčka vlada odbacila tri predloga od tri različite institucije, dodajući da će evrozona razmotriti buduće posledice.\nNemački ministar finansija Volfgang Šojble slično je reagovao. “Grčka vlada je, ako dobro razumem, unilateralno završila pregovore”, rekao je Šojble, pošto je stigao na sastanak sa kolegama iz evrozone.\nGrčki premijer Aleksis Cipras međutim, dobio je danas gromoglasan aplauz u parlamentu, gde su se članovi vlade okupili kako bi razmotrili zahtev za raspisivanje referenduma. Glasanje o predlogu je zakazano za kasnije u subotu.\nCipras je predložio raspisivanje referendum u televizijskom obraćanju naciji u petak kasno uveče.\n“Ljudi moraju da odluče bez ucenjivanja, referendum će biti održan 5. jula”, rekao je grčki premijer.\nCipras je to najavio nekoliko sati pošto poslednja runda pregovora sa međunarodnim kreditorima nije donela nikakve rezultate.\nGrčkoj treba paket finansijske pomoći EU u iznosu od 8 milijardi dolara, kako bi isplatila blizu 2 milijarde dolara duga Međunarodnom monetarnom fondu pre utorka.


Stanovnici Pekinga su, nakon dugo vremena, ponovo videli plavo nebo! – Savršena\nStanovnici Pekinga su, nakon dugo vremena, ponovo videli plavo nebo!\nKina nikada nije bila zemlja sa najčistijim vazduhom. Prema nekim istraživanjima, čak 4000 ljudi dnevno umre od posledica zagađenja smogom. Ali, vlasti u Pekingu su odlučile da bar na kratko ovaj problem pokušaju da reše. I to na vrlo drastičan način, a sve zbog vojne parade.\nPeking nikada nije važio za grad sa čistim vazduhom, već je oduvek bio okružen gustim smogom i maglom koja je uzrokovala veliki broj oboljenja kod stanovnika ovog multimilionskog grada.\nSve što je bilo potrebno da bi nebo nad Pekingom ponovo bilo čisto i plavo je da se zabrani 2.5 miliona automobila dnevno na ulicama kineske prestonice i da se zatvore fabrike koje emituju štetne gasove.\n5 miliona automobila je moralo da se menja svakodnevno kako bi se smanjila emisija štetnih gasova\nProjekat je započeo 20. avgusta i trajao je dve nedelje. Za to vreme, 5 miliona vozila je saobraćalo naizmenično, svakog drugog dana, a poneke fabrike koje se nalaze u glavnom gardu su ili zatvorene ili su smanjile emisiju izduvnih gasova koji stavraju smog u vazduhu. Rezultat je bio iznenađujući i posle dugo vremena kvalitet vazduha u Pekingu je dostigao nivo 17, od mogućih 500, što se smatra veoma zdravim vazduhom na globalnom nivou.\nOvako bi Kineski zid trebalo da izgleda svakog dana\nMeđutim, građani su plavo nebo imali prilike da vide samo do 3. septembra, kada je održana vojna parada kojom je obeležena 70-ogodišnjica pobede nad Japanom u Drugom svetskom ratu. Već sledećeg dana “vojno plavo nebo” zamenilo je “normalno sivilo”, kako je opisao jedan stanovnik Pekinga na internetu vraćanje na staro, kada se indeks zagađenja popeo na standardnih 160, što se smatra opasnim za neke osetljive grupe stanovništva.\nKineske vlasti su zbog vojne parade zatvorile i gradilišta i fabrike na dve nedelje, kako bi se što bolje videli obojeni tragovi aviona na plavom nebu\n‘Vojno plavetnilo je tako brzo došlo, ali je u trenu i misteriozno, poput kakve magije’, i nestalo, rekli su između ostalog oni koji su imali prilike da bar na kratko uživaju u čistom vazduhu nad kineskom prestonicom.\nNeki stanovnici Pekinga su sada po prvi put mogli da vide obrise visokih zgrada u daljini koje su do sada, skoro uvek, bile pod gustom maglom od smoga\nTags: automobil, fotografije, grad, Izdvajamo, kina, peking\nPosle pola veka nesnosnih glavobolja, ženi iz mozga izvađena - igla!\nZbog ovoga se gojimo kada prestanemo da pušimo\nSeks u braku: Koliko često ili koliko retko?\n5 jutarnjih navika zbog kojih se gojite\nDženifer Aniston otkriva šta da jedete umesto testenine\nOvaj grad ima jednu stanovnicu koja je sve – od gradonačelnice do bibliotekarke\nSkarlet Johanson najplaćenija glumica\nDa li je ovo najoriginalnija prosidba ikada?\nVaši dlanovi otkrivaju kakvi ste u ljubavi\nRaskid: Kako pate žene, a kako muškarci?\nZabrinjavajući trend: Žene koriste ove vaginalete za šljokičave orgazme!\nOvaj čovek je prešao 800 kilometara u čast svoje preminule supruge!\nBravo: Ljubavno pismo ovog muškarca je “zapalilo” internet\n8 razloga zašto je majka vaš najbolji prijatelj\nVreme je dragoceno – evo na šta (ne) treba da ga trošite!\nLjudi sa ovom krvnom grupom su najbolji u seksu


Uticaj na medije i zastrašivanje birača | Novinska agencija Beta\nPOLITIKAIZBORI | 19.04.2016 14:45 > 19.04 15:29\nUticaj na medije i zastrašivanje birača\nOgraničena misija OEBS/Kancelarije za demokratske institucije i ljudska prava za posmatranje izbora u Srbiji ocenila je da je ukupno okruženje u kojima se odvija predizborna kampanja u Srbiji mirno, ali je ukazala na slučajeve zastrašivanja birača, na uticaja vlade na medije, kao i na zloupotrebu dominantne pozicije vladajućih stranaka.\nIstakavši da je, ukupno gledajući, okruženje u kojem se odvija predizborna kampanja mirno, misija OEBS je navela da su posmatrači dobili informacije o nekoliko primera nasilja u kojima su učestvovali politički aktivisti: tuče pesnicama dva člana SDA i SDP u Sjenici 25. marta, napad na poslanike DS-a i kandidate na dogadjaju u Beogradu 27. marta, kao i incident u kojem su učestvovali aktivisti DS-a i SNS-a u Mladenovcu 3. aprila.\nU privremenom izveštaju (18. mart-14. april) navodi se da su u svim delovima Srbije gde su rasporedjeni, posmatrači OEBS primili "pouzdana obaveštenja" o zloupotrebi položaja stranaka na vlasti, i na državnom i na lokalnom nivou u cilju vršenja pritisaka na birače, naročito zaposlene u javnom sektoru, i o pokušajima podmićivanja birača inicijativama socijalne pomoći.\nPosmatrači OEBS su zabeležili da je SNS delila pakete hrane, obezbedjivala besplatne medicinske preglede, organizovala radionice za zaštitu dece i putovanja penzionera kako bi uticala na birače tokom kampanje u Kovačici, Šidu i Novom Sadu, piše u izveštaju.\nU izveštaju se navodi da medijski prostor Srbije zauzimaju brojni mediji, nadmećući se za relativno malo tržište za oglašavanje. "Smatra se da Vlada utiče na sektor medija i da postoji opšti trend tabloidizacije, uz trenutno sužen obim informativnog programa", piše u izveštaju OEBS.\n"S obzirom na opšti trend tabloidizacije medijskog prostora, što je vidljivo u sužavanju šeme informativnog programa, uloga i važnost javnog servisa – Radio-televizije Srbije (RTS), koja emituje program po celoj zemlji i Radio-televizije Vojvodina (RTV) koja emituje program u Pokrajini – ostaju ključni u pristupu gradjana raznolikim informacijama", piše u izveštaju.\n"Nasuprot tome, bilbordi i posteri na kojima se promoviše SNS su preovladjujući", piše u izveštaju OEBS.\nMisija navodi da su SNS i koalicioni partneri te stranke za prenošenje svojih izbornih poruka koristili zvanične dogadjaje, kao što su posete zvaničnika školama, otvaranje javnih institucija i fabrika.\nDodaje se da su SNS i Savez vojvodjanskih Madjara imali podršku stranih državnika, uz napomenu da je madjarski ministar spoljnih poslova učestvovao na mitingu SNS u Pančevu 5. aprila i tom prilikom iskazao podršku obema partijama.\nU izveštaju OEBS se navodi i da je ministar unutrašnjih poslova Nebojša Stefanović 4. aprila izjavio da će posebni policijski timovi biti prisutni na dan izbora kako bi sprečili "izborne kradje". Kasnije je izjavio da je sprovodjenje izbora u nadležnosti Republičke izborne komisije i biračkih odbora, a da će policija intervenisati samo ako bude konkretnih pritužbi.\nNepostojanje mogućnosti javnog uvida su kritikovali neki sagovornici Ograničene misije OEBS/KDILJP-a, koji su takodje iskazali zabrinutost za tačnosti biračkog spiska, naročito u vezi sa evidentiranjem umrlih i gradjana koji su se odselile iz zemlje, piše u izveštaju.


Ponovo raspisan tender za prodaju Metalca | Mladi Nikšića\nPonovo raspisan tender za prodaju Metalca\nNakon što na prošlom tenderu koji je trajao do 4. novembra nije bilo zainteresovanih, stečajna uprava Montavar Metalca ponovo je raspisala oglas za prodaju imovine tog preduzeća, javnim prikupljanjem ponuda. Na ovom tenderu, predviđena cijena iznosi 6,49 miliona eura, što je 35 odsto niže u odnosu na prethodnu cijenu i na prodaji su nepokretnosti po ukupno procijenjenoj vrijednosti od 3,79 miliona i pokretnosti po cijeni od 2,61 miliona eura.\nSvi zainteresovani mogu dostaviti svoje ponude do 25. novembra do 14 sati na adresu Privrednog suda a imovina će biti prodata onome ko ponudi najveću kupoprodajnu cijenu, koja ne može biti manja od date vrijednosti imovine, odnosno 6,39 miliona eura.\nOdluku o izboru najpovoljnije ponude donijeće stečajni upravnik u roku od sedam dana od javnog otvaranja ponuda a zatim će i zaključiti ugovor o kupoprodaji najkasnije u roku od deset dana od donošenja odluke.\nDečić bolji od Sutjeske


Dnevnik Sabah u vesti pod naslovom „Pregovori u Moskvi o Libiji, pobeda turske diplomatije“ piše da su nakon sastanka u Moskvi objavljene pozitivne poruke u vezi primirja u Libiji.\nDnevnik Vatan u vesti pod naslovom „Erdogan putuje u Njemačku“ piše da će predsednik Erdogan 19. januara otputovati u Berlin kako bi učestvovao na „Berlinskoj konferenciji“.\nDnevnik Haber Turk u vesti pod naslovom „Veliki interes stranaca za Kanal Istanbul“ prenosi da je Ministar za transport i infrastrukturu Cahit Turhan kazao da će godišnji prihodi od prolaska brodova kroz Kanal Istanbulu biti na razini od oko 1 milijarde dolara.\nTurhan je rekao da se francuske firme već interesiraju za Kanal Istanbul i još jednom je ukazao na potrebu izgradnje kanala zbog gustog saobraćaja brodova kroz Istanbulski moreuz.\nDnevnik Yeni Šafak u vesti pod naslovom „Suficit u periodu od 12 meseci je bio na razini od 2 milijarde i 725 miliona dolara“ piše da je i pored deficita u novembru od oko 518 miliona dolara, ostvaren suficit budžeta u periodu od 12 meseci.\nDnevnik Star u vesti pod naslovom „Ministrica trgovine Ruhsar Pekcan počinje sa turnejom po afričkim zemljama“ piše da će u pratnji ministrice Ruhsar Pekcan prilikom posete Nigeriji biti i veliki broj turskih biznismena.


Ruski mediji: Jedan veliki razlog za zabrinutost pred dolazak CSKA u Beograd - Sportska centrala\nRuski mediji: Jedan veliki razlog za zabrinutost pred dolazak CSKA u Beograd\n11 feb 2018. 18:23\nMediji u Rusiji napravili su pregled učinka klubova iz ove zemlje u pripremnom periodu, a javnost u Srbiji najviše zanima koliko može CSKA pred prvu utakmicu sa Crvenom zvezdom.\n„Armejci“ su u pripremnom periodu odigrali šest utakmica i ostvarili dve pobede i četri remija, a kako je naveo portal championat.com trener Viktor Gončarenko pripremio je četiri, pet različitih modela uz dosta eksperimenata. Najviše je trpeo Vernblum, koji je igrao i napadača i defanzivca.\nČak trojica igrača postigla su po tri gola na pripremama u Španiji, Musa, Vitinjo, Čalov i Olanare, ali ovaj poslednji neće biti u konkurenciji za meč sa crveno-belima s obzirom da je prosleđen na pozajmicu u Amkar iz Perma.\nNijedan igrač nije odigrao svih šest mečeva, a samo su Gordjušenko i Ignašević upisali po pet prijateljskih utakmica. Navijači mogu da budu prezadovoljni činjenicom da je CSKA posle nekoliko prelaznih rokova konačno doveo pravog napadača ili bolje rečeno vratio Ahmeda Musu koji je možda i najbolje partije u karijeri pružao u dresu moskovskog kluba.\nMeđutim, potoji i razlog za zabrinutost – povreda Alekseja Berezuckog koja je smanjila izbor u defanzivnoj liniji na trojicu igrača, Vasilija Berezuckog, Vasina i Ignaševiča.\nVremena za dovođenje još jednog defanzivca ima, ali vremena za uigravanje praktično ne, jer već u utorak od 18 časova sledi beogradska bitka sa Crvenom zvezdom.


Demokrate naložile Beloj kući da im preda dokumente u istrazi o opozivu Trampa\n► Demokrate naložile Beloj kući da im preda dokumente u istrazi o opozivu Trampa\nDemokrate u Predstavničkom domu američkog Kongresa poslale su obavezujući poziv Beloj kući da im preda sva dokumenta u istrazi o opozivu predsednika Donalda Trampa, preneo je danas Glas Amerike (Voice of America - VOA).\nDemokrate su Belu kuću najpre pozvale da to učini do petka, ali pošto rok nije ispunjen, administraciji je upućen obavezujući poziv.\nDemokrate u Kongresu su takođe poslale zahtev za predaju dokumenata o kontaktima sa Ukrajinom potpredsedniku Majku Pensu, navodeći da je Pensov bliski saradnik slušao telefonski razgovor Trampa i predsednika Ukrajine Volodimira Zelenskog, koji je u centru istrage o opozivu.\nTramp je tokom telefonskog razgovora 25. jula od Zelenskog tražio istragu o Džozefu Bajdenu, njegovom mogućem glavnom rivalu na predsedničkim izborima zakazanim za novembar 2020. godine.\nDemokrate u Kongresu pokušavaju da dokažu da je Tramp izvršio pritisak na Kijev da bi ocrnio Bajdena koji važi za najboljeg protivnika Trampu na izborima.\nNovinari nisu obavezni da pomažu predsedniku (Trampu) u napadima i dezinformisanju američke javnosti o širenju virusa i onome što se preduzima u borbi s njim, navodi grupa uglednih profesora i...\nLek protiv malarije hidroksihlorokin, za koji je predsednik SAD Donald Tramp rekao da ga uzima kao preventivni tretman za koronavirus, povezan je sa povećanim rizikom smrti kod pacijenata sa...


U Srbiji tokom noći nije bilo uzoraka za testiranje, ukupno 46 zaraženih korona virusom\n14. mart/ožujak, 2020.\nU Srbiji je, prema poslednjim podacima, korona virusom zaraženo 46 osoba. To su informacije saopštene u subotu, 14. marta, u 20 časova.\nDo nedelje u 8 sati, kako je saopštilo Ministarstvo zdravlja Republike Srbije putem zvaničnog sajta covid19.rs, nije bilo novih uzoraka za testiranje.\nMinistar zdravlja Srbije Zlatibor Lončar, na konferenciji za novinare koja je održana u subotu uveče, rekao je da je od pet slučajeva obolevanja koji su registrovani tokom subote, troje ljudi pušteno kući, dok su dve osobe u bolnici i njihovo stanje je stabilno.\nVučić ne isključuje uvođenje vanrednog stanja u Srbiji zbog korona virusa\nPredsednik Srbije Aleksandar Vučić je izjavio ranije danas da ne isključuje mogućnost uvođenja vanrednog stanja u zemlji zbog epidemije korona virusa, ali da to podrazumeva najteže moguće mere i potpunu izolaciju.\n"Ne isključujem tu mogućnost ali onog sekunda kad se uvede nema više kafića, pozorišta, barova. Onda ide vojska na ulice, zna se šta na granice", rekao je Vučić.\n"To dalje ide u skupštinu, ali s obzirom na zabranu okupljanja više od 100 ljudi u zatvorenom prostoru moguće je da predsednik Republike, predsednici Vlade Srbije i Skupštine trostrukim potpisom uvedu vanredno stanje", rekao je predsednik Srbije.\nVučić je takođe izjavio da će Srbija sprečiti izvoz osnovnih životnih namirnica u narednih mesec dana, a obustaviće se i izvoz dezinfekcionih sredstava.\nOn je nakon sastanka Kriznog štaba za otklanjanje nastalih i sprečavanje mogućih štetnih posledica korona virusa po privredu rekao da Srbija ima zalihe osnovnih životnih namirnica koje su dovoljne za godinu dana i da „niko neće biti gladan“.\nDodao je da proizvođači dezinfekcionih sredstava i toalet papira svoje proizvode neće moći da izvoze na strana tržišta.